****

**STATISTIKAS PĀRSKATU APKOPOJUMS PAR 2014.GADĀ SABIEDRISKO PAKALPOJUMU SNIEDZĒJU VEIKTAJIEM IEPIRKUMIEM**

**Rīga, 2015**

**Satura rādītājs**

**Ievads…………………………………………………………………………….…………………………………………………3**

1. **Sabiedrisko pakalpojumu sniedzēju galveno rādītāju kopsavilkums………………..7**
2. **Sabiedrisko pakalpojumu sniedzēju iepirkumu kopējā dinamika no**

**2010. līdz 2014.gadam………………………………………………………………………..…………12**

1. **Virs ES līgumcenu sliekšņa veiktie iepirkumi……………………………………………….…23**
2. **Zem ES līgumcenu sliekšņa veiktie iepirkumi…………………………………………….…..41**
3. **Iepirkumi, par kuriem noslēgti līgumi, piemērojot likuma izņēmumus……….….49**

**Secinājumi………………………………………………………………………….…………………………………………..52**

**Pielikumi…………………………………………………………………………………………………………………………55**

**Ievads**

Iepirkumu uzraudzības birojs saskaņā ar Sabiedrisko pakalpojumu sniedzēju iepirkumu likuma 85.pantu reizi gadā apkopo statistiskos pārskatus un sagatavo statistisko pārskatu apkopojumu (kopsavilkumu) par sabiedrisko pakalpojumu sniedzēju veiktajiem iepirkumiem.

Iepirkumu statistikas galvenais uzdevums ir uz starptautiski atzītiem metodoloģijas principiem veidot vienotu informācijas sistēmu par sabiedrisko pakalpojumu sniedzēju sistēmā notiekošajiem procesiem iepirkumu jomā.

Sabiedrisko pakalpojumu sniedzējs ir publiskā institūcija vai publiskās institūcijas uzņēmums, kas veic šajā likumā minētās darbības, pamatojoties uz īpašām vai izņēmuma tiesībām, ko piešķīrusi kompetenta iestāde uz tādu normatīvo vai administratīvo aktu pamata, kuru normas ierobežo darbību veikšanu iepriekš likumā atsevišķi minētajās jomās, dodot tikai vienam subjektam vai dažiem subjektiem tiesības veikt darbības kādā no šīm jomām, un kas ievērojami ietekmē citu subjektu iespējas darboties šajās jomās.

Saskaņā ar Sabiedrisko pakalpojumu sniedzēju iepirkumu likumu sabiedrisko pakalpojumu sniedzēji darbojas astoņās no desmit darbības jomām:

• gāzes vai siltuma pārvades vai sadales nozarē;

• elektroenerģijas ražošanas, pārvades vai sadales nozarē;

• dzeramā ūdens ražošanas, pārvades vai sadales nozarē;

• dzelzceļa transporta pakalpojumu jomā;

• pilsētas dzelzceļa, tramvaju, trolejbusu vai autobusu transporta pakalpojumu jomā;

• pasta pakalpojumu nozarē;

• jūras ostu vai iekšējo ostu, vai citu piestātņu pakalpojumu jomā;

• lidostu pakalpojumu jomā.

Šajā apkopojumā ir izmantoti dati no sabiedrisko pakalpojumu sniedzēju iesniegtajiem

statistikas pārskatiem (MK noteikumiem Nr.1182 atbilstošā veidlapa Nr.3-SPSIL) par 2014.gadā veiktajiem iepirkumiem un noslēgtajiem līgumiem. Iepirkumu uzraudzības birojs ir apkopojis 221 sabiedrisko pakalpojumu sniedzēju iesniegtos statistikas pārskatus, no kuriem 54 pārskatu sniedzēji (*1.pielikums*) piemēro arī “Publisko iepirkumu likumu”, jo atbilst pasūtītāja definīcijai un, veicot iepirkumus, ir izvēlējušies vienu no minētajiem likumiem (pasūtītājs ar duālu raksturu).

Pārskata I nodaļā “Kopsavilkums - sabiedrisko pakalpojumu sniedzēju iepirkumi un noslēgto līgumu summas” apkopota svarīgākā informācija par 2014.gadā sabiedrisko pakalpojumu sniedzēju noslēgto līgumu summām gan virs, gan zem ES līgumcenu sliekšņa un likuma piemērošanas izņēmumu gadījumiem. Kopsavilkumi skatīti pēc sabiedrisko pakalpojumu sniedzēju darbības jomām.

Pārskata II nodaļā “Sabiedrisko pakalpojumu sniedzēju iepirkumu kopējā dinamika 2010. - 2014.gadam” ir izdalītas salīdzināšanai līgumu summas virs un zem ES līgumcenu sliekšņa, līgumu skaita un veikto iepirkumu datu dinamika , t.sk. pēc iepirkumu veidiem vairāku gadu griezumā, kā arī virs ES līgumcenu sliekšņa vidējās iepirkuma un līguma vērtības procentuālais īpatsvars.

Pārskata III nodaļā “Virs ES līgumcenu sliekšņa veiktie iepirkumi” ir analizēti virs ES līgumcenu sliekšņa iepirkumi, kuri veikti Sabiedrisko pakalpojumu sniedzēju iepirkumu likuma

paredzēto procedūru ietvaros, tie ir apkopoti un salīdzināti ar 2013.gadā iesniegtajiem datiem.

Statistikas pārskatu apkopojums atbilstoši ES direktīvu prasībām (pēc Eiropas Komisijas iesniegtā statistikas pārskata parauga) par 2014.gadā Latvijas Republikā veiktajiem iepirkumiem tiek sagatavots un ir pieejams plašam lietotāju lokam. Katru gadu tas ir publiski pieejams Iepirkumu uzraudzības biroja mājaslapas vietnē www.iub.gov.lv.

Pārskata IV nodaļā “Zem ES līgumcenu sliekšņa veiktie iepirkumi” tiek analizēti dati, par iepirkumiem, kuri veikti veicot tirgus izpēti, nepiemērojot likumā noteiktās procedūras, to vidējo vērtību un dinamiku.

Pārskata V nodaļā “Iepirkumi, par kuriem noslēgti līgumi, piemērojot likuma izņēmumus” ir analizēti iepirkumi, kuri rīkoti, pamatojoties uz Sabiedrisko pakalpojumu iepirkumu likuma 9. un 10.pantā minētajiem likuma piemērošanas izņēmumiem, kā arī slēgti līgumi un analizēti laika posmā no 2012.gada.

**Pārskatā lietotie saīsinājumi:**

SPSIL – Sabiedrisko pakalpojumu iepirkumu likums;

PIL – Publisko iepirkumu likums;

IUB – Iepirkumu uzraudzības birojs;

CPV – Common Procurement Vocabulary jeb kopējā iepirkumu vārdnīca;

SPS – sabiedrisko pakalpojumu sniedzēji;

PVS – Publikāciju vadības sistēma.

**Pārskatu apkopojuma metodoloģijas**

|  |  |
| --- | --- |
| Pārskata mērķis un uzdevumi: | Mērķis – sniegt informāciju par valstī notiekošajiem procesiem sabiedrisko pakalpojumu sniedzēju jomā, atklājot sabiedrisko pakalpojumu sniedzēju uzņēmumu veikto iepirkumu rezultātus 2014.gadā.  Uzdevums – apkopot un analizēt statistisko informāciju par sabiedrisko pakalpojumu sniedzēju veiktajiem iepirkumiem, apkopojuma saturā iekļaujot un analizējot datus par uzņēmumu veiktajiem iepirkumiem, to rezultātā noslēgtajiem būvdarbu, piegādes un/vai pakalpojumu līgumiem un to līgumu summām:   * atbilstoši piemērotai iepirkumu procedūrai un noteiktajai līgumcenu robežai; * atbilstoši iepirkumiem, nepiemērojot likuma procedūru regulējumu; * atbilstoši likuma piemērošanas vispārīgiem izņēmumiem (9. un 10.panta noteiktā kārtībā) |
| Pārskata sagatavošanas laiks un pieprasījuma mērķis: | Statistikas pārskatu pieprasījuma mērķis ir iegūt kvalitatīvus datus par valstī notiekošajiem sabiedrisko pakalpojumu jomas iepirkumiem un atbilstoši Eiropas Savienības direktīvas 2004/17/EK prasībām nodrošināt statistikas kopsavilkumus Eiropas Komisijai.  Pārskata sagatavošanas laiks:   * no 2015.gada 1.marta līdz 2015.gada septembrim.   Publikāciju vadības sistēmā iesniegto gada pārskatu datu pārbaude, datu labošana/precizēšana. Statistikas datu analīze un statistikas pārskatu apkopojuma sagatavošana:   * no 2015.gada oktobra līdz 2015.gada decembrim. |
| Pārskata datu avots: | Statistikas datu avots – sabiedrisko pakalpojumu sniedzēju sniegtie pārskati par 2014.gadā veiktajiem iepirkumiem un to noslēgtajām līgumu summām:   * 221 pārskati Nr.3-SPSIL – Pārskats par sabiedrisko pakalpojumu sniedzēju iepirkumiem. |
| Termini: | Termini pārskatu apkopojumā lietoti un formulēti atbilstoši Sabiedrisko pakalpojumu sniedzēju iepirkumu likumam. |
| Datu analīzes metode  un datu atklātības  princips: | Datu analīzes metode balstīta sistēmā, kad sākotnēji tiek izteikta skaitliskā informācija par iepirkumu skaitu, noslēgtajiem līgumiem un līgumu summām pa jomām, tad izteiktas skaitliskās attiecībās pret iepriekšējo gadu un noteiktās iepirkumu grupās (pēc iepirkuma veida, iepirkumu nomenklatūras (CPV), piemērotās procedūras) un dinamika.  Galvenie statistikas pārskata rādītāji – iepirkumu skaits, noslēgtie līgumi un to līgumu summa.  Pārskata dati par sabiedrisko pakalpojumu sniedzēju iepirkumiem ir publiski pieejama informācija, kas pārskatu apkopojumā tiek izteikti pēc publiski pieejamas informācijas principa. Pārskatu apkopojums nesatur konfidenciālu vai ierobežota satura informāciju.  Iepirkumu skaita un līgumu summu izmaiņu analīzei 2014.gada pārskatā izmantota informācija/ dati arī no:   * Iepriekšējo gadu Iepirkumu uzraudzības biroja statistikas pārskatiem un Publikāciju vadības sistēmas. |

1. **Sabiedrisko pakalpojumu sniedzēju galveno rādītāju kopsavilkums**

2014.gadā Publikāciju vadības sistēmā iesniegti **221** sabiedrisko pakalpojumu sniedzēju statistikas pārskati par veiktajiem iepirkumiem un noslēgtajiem līgumiem par kopējo summu **1 632,9 milj.EUR.**

*1.1.tabula*

**Noslēgto līgumu summu, līgumu un iepirkumu skaita un sabiedrisko pakalpojumu sniedzēju skaita sadalījums pa darbības jomām**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Darbības jomas | SPS skaits¹ | Veicot likumā noteiktās procedūras | | | Iepirkumi, nepiemērojot likumā noteiktās procedūras | | | Pavisam kopā | |
| Virs ES līgumcenu sliekšņa | | | Zem ES līgumcenu sliekšņa | Likuma piemērošanas izņēmumi | |
| Ie-pir-kumu skaits | Līgumu /vispā-rīgo vie-nošanās skaits | Noslēgto līgumu summa, EUR | Noslēgto līgumu summa, EUR | Līgu-mu skaits | Noslēgto līgumu summa, EUR | Noslēgto līgumu summa, EUR | Īpat-svars (%) |
| Siltumapgāde, gāze | 53 | 3 | 3/0 | 16 314 757 | 71 354 578 | 107 | 59 729 802 | 147 399 137 | 9.0% |
| Elektroenerģija | 4 | 56 | 42/29 | 343 280 207 | 322 312 600 | 6 | 164 507 312 | 830 100 119 | 50.8% |
| Ūdensapgāde | 101 | 8 | 10/0 | 27 381 239 | 82 686 838 | 41 | 5 321 663 | 115 389 740 | 7.1% |
| Dzelzceļu pakalpojumi | 6 | 27 | 37/0 | 189 824 487 | 76 966 219 | 10 | 38 944 180 | 305 734 886 | 18.7% |
| Pasažieru pārvadājumi | 41 | 13 | 11/3 | 41 599 742 | 58 940 948 | 0 | 0 | 100 540 690 | 6.2% |
| Pasta pakalpojumi | 1 | 1 | 1/0 | 1 110 000 | 9 594 431 | 0 | 0 | 10 704 431 | 0.7% |
| Ostas | 11 | 7 | 11/1 | 28 947 674 | 47 803 638 | 0 | 0 | 76 751 312 | 4.7% |
| Lidostas | 4 | 4 | 4/0 | 35 674 041 | 10 681 418 | 0 | 0 | 46 355 459 | 2.8% |
| **Kopā** | **221** | **119** | **119/33** | **684 132 147** | **680 340 670** | **164** | **268 502 957** | **1 632 975 774** | **100%** |

2014. gadā statistikas pārskatus Publikāciju vadības sistēmā aizpildīja un iesniedza 221 Latvijā sabiedrisko pakalpojumu *sniedzēji t.sk. 54 Publiskā iepirkumu likuma subjekti (skat.1.pielikums), kuriem izsniegtas licences darboties SPSIL jomu darbības nodrošināšanā.*

Sabiedrisko pakalpojumu sniedzēju skaits 2014. gadā salīdzinājumā ar 2013. gadu samazinājies par 7,1% (*sk. 1.1. attēls*). Šo samazinājumu galvenokārt noteica elektroniska pārskatu iesniegšana Publikāciju vadības sistēmā (uz 18.02.2016 ir fiksēti 20 Pasūtītāji, kuri nav iesnieguši pārskatu), kā arī darbības aktivitātes samazināšana manāma ūdenssaimniecības jomā.

2014. gadā pavisam kopējās noslēgtās līgumu summas apjoms pieaudzis par 25,1%. Tādējādi kopējais noslēgto līgumu summu virs, zem ES līgumcenu sliekšņa un likuma izņēmumu piemērošanas noslēgto līgumu apjoms ir pieaudzis par 327,8 milj.EUR vairāk nekā 2013.gadā.

*1.1.attēls*

Saskaņā ar SPSIL sabiedrisko pakalpojumu sniedzēji – piemērojot iepirkumu procedūras virs ES līgumcenu sliekšņa, 2014.gadā noslēguši **119** līgumus un **33** vispārīgās vienošanās par **684,1** milj.EUR, kas veido 41,9% īpatsvaru no kopējās noslēgto līgumu summas. Nepiemērojot likuma procedūras, nepublicējot paziņojumus, bet veicot tirgus izpēti, jeb zem ES līgumcenu sliekšņa, ir noslēgti līgumi vai veikti maksājumi par **680,3** milj.EUR, kas veido 41,7% īpatsvaru no kopējās noslēgto līgumu summas. Pamatojoties uz SPSIL 9.un 10.pantā minēto iepirkumu procedūru piemērošanas izņēmumiem, 2014.gadā sabiedrisko pakalpojumu sniedzēji ir noslēguši **164** līgumu par kopējo līgumu summu **268,5** milj.EUR, kas veido 16,4% īpatsvaru no kopējās noslēgto līgumu summas.

Pārskata gadā sabiedrisko pakalpojumu sniedzēji veikuši **119** iepirkumus virs ES līgumcenu sliekšņa jeb iepirkumiem, kuru noslēgto līgumu summa precēm un pakalpojumiem ir lielāka par 414 000 euro un būvdarbiem – par 5 186 000 euro[[1]](#footnote-1) , par kuriem noslēgti 119 līgumi (jeb 78,3% no kopējā noslēgto līgumu un vispārīgās vienošanās skaita (152)) un 33 vispārīgās vienošanās (jeb 21,7% no kopējā noslēgto līgumu un vispārīgo vienošanās skaita (152)).

Minētiem 119 iepirkumiem virs ES līgumcenu sliekšņa sešu jomu (siltumapgādes, ūdensapgādes, dzelzceļu pakalpojumi, pasažieru pārvadājumi, ostu un lidostu jomā) uzņēmumi veikuši 18 iepirkumus, kur piesaistīts ES fondu finansējums (t.i. 15,1% no kopējā iepirkumu skaita (119)) par kopējo noslēgto līgumu summu 189,0 milj.EUR, jeb 27,6% no kopējās virs ES līgumcenu sliekšņa kopsummas (684,1 milj.EUR).

Pārsvarā piesaistīti Kohēziju fondu finansējums projektos, kā ūdenssaimniecības attīstība, siltumenerģijas pārvada un sadale sistēmas efektivitātes paaugstināšana, sabiedriskā transporta sistēmas attīstība, dzelzceļa pasažieru infrastruktūras modernizācija, sliežu ceļu rekonstrukcija, kā arī lielo ostu un lidostu infrastruktūras attīstība. Divos iepirkumos piesaistīti Eiropas Reģionālās attīstības fonds (ERAF) darbības programmā „Uzņēmējdarbības veicināšanā” un viens Eiropas Transporta tīkla programmas projekts.

Lielāko iepirkumu skaitu virs ES līgumcenu sliekšņa veikuši elektroenerģijas jomas uzņēmumi, kopā 56 iepirkumus , jeb 47,1% no kopējā iepirkumu skaita (119), tai seko dzelzceļu pakalpojumu jomas uzņēmumi, kuri veikuši 27 iepirkumus, jeb 22,7% no kopējā iepirkumu skaita.

Kopējais iepirkumu skaits salīdzinājumā ar 2013.gadu (111 iepirkumi) ir pieaudzis par astoņiem iepirkumiem, jeb 7.2%.

Lielākā kopējā noslēgtā līgumu summa (343,2 milj.EUR) ir elektroenerģijas jomas uzņēmumiem, kas par 202,6 milj.EUR, jeb 144,0% pieaugusi salīdzinot ar 2013.gadu (140,6milj.EUR).

Lielākie apjoma ziņā virs ES līgumcenu sliekšņa iepirkums ir A/S „Latvenergo” iepirkums par Ķeguma HES-2 hidroagregātu rekonstrukciju par 49,9milj.EUR un VAS „Latvijas dzelzceļš” iepirkums par Šķirotavas stacijas centralizācijas modernizāciju par 41,9milj.EUR.

Iepirkumu uzraudzības birojs 2014.gadā Publikāciju vadības sistēmā kopumā publicējis 183 paziņojumus par iepirkuma procedūras rezultātiem virs ES līgumcenu sliekšņa par kopējo noslēgto līgumu summu – 727,1milj.EUR. Pieejamie dati nesatur pilnīgu informāciju par reālo noslēgto iepirkumu līgumu vai vispārīgo vienošanos skaitu un noslēgto līgumsummu. Salīdzinot ar statistikas pārskatos norādīto, sabiedrisko pakalpojumu sniedzēji 2014.gadā nav noslēguši līgumus par 64 iepirkumiem, kas ir par 28,2 milj.EUR (28 258 875) (jeb 3,9%) mazāk nekā norādīts Publikāciju vadības sistēmā. Salīdzinot ar 2013.gadu saglabājas publikāciju skaita un pārskatos norādīto iepirkumu skaita vidējais rādītājs 3% robežās. Atbilstoši SPSIL līgumi par publicētajiem rezultātiem var tikt slēgti nākamajā atskaites periodā proti 2015.gadā, kā arī rezultātu paziņojumu skaits var būt lielāks, ja iepirkums ir dalīts daļās un par katru daļu ir publicēts rezultātu paziņojumu skaits. 2015.gada rezultātu paziņojumu skaits ir sarucis no 183 rezultātu paziņojumiem – 2014.gadā uz 146 - 2015.gadā, kā arī līgumcena no 727,1milj.EUR - 2014.gadā publikācijās norādītās līgumcenas uz 391,2milj.EUR – 2015.gadā, jeb samazinās līgumcena par 46,2%.

*1.2.tabula*

**Iepirkumu skaita un noslēgto līgumu summu pieaugums (%) 2014.gadā**

**(attiecībā pret 2013.gadu) pa jomām**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Darbības jomas | 2013.gads | | | | 2014.gads | | | | Īpatsvara pieaugums (%) attiecībā pret 2013.gadu | | | |
| Virs ES sliekšņa | | Zem ES sliekšņa | Likuma piemēro-šanas izņēmumi | Virs ES sliekšņa | | Zem ES sliekšņa | Likuma piemēro-šanas izņēmumi | Virs ES sliekšņa | | Zem ES sliekšņa | Likuma piemēro-šanas izņēmumi |
| Iepirkumu skaits | Noslēgto līgumu summa, EUR | Noslēgto līgumu summa, EUR | Noslēgto līgumu summa, EUR | Iepirkumu skaits | Noslēgto līgumu summa, EUR | Noslēgto līgumu summa, EUR | Noslēgto līgumu summa, EUR | Iepirkumu skaits | Noslēgto līgumu summa, EUR | Noslēgto līgumu summa, EUR | Noslēgto līgumu summa, EUR |
| Siltumapgāde, gāze | 9 | 31 960 730 | 109 382 367 | 21 098 554 | 3 | 16 314 757 | 71 354 578 | 59 729 802 | -66,7% | -49.0% | -34.8% | 183.1% |
| Elektroenerģija | 38 | 140 674 296 | 101 360 021 | 0 | 56 | 343 280 207 | 322 312 600 | 164 507 312 | 47.3% | 144.0% | 218.0% | 0 |
| Ūdensapgāde | 6 | 17 730 460 | 96 634 854 | 1 411 781 | 8 | 27 381 239 | 82 686 838 | 5 321 663 | 33.3% | 54.4% | -14,4% | 276.9% |
| Dzelzceļu pakalpojumi | 28 | 148 215 536 | 62 398 918 | 27 501 355 | 27 | 189 824 487 | 76 966 219 | 38 944 180 | -3,6% | 28.1% | 23.3% | 41.6% |
| Pasažieru pārvadājumi | 17 | 325 883 095 | 65 528 648 | 0 | 13 | 41 599 742 | 58 940 948 | 0 | -23,5% | -87.2% | -10.,1% | 0 |
| Pasta pakalpojumi | 2 | 8 821 805 | 10 384 662 | 0 | 1 | 1 110 000 | 9 594 431 | 0 | -50,0% | -87,4% | -7,6% | 0 |
| Ostas | 9 | 55 567 252 | 58 407 856 | 0 | 7 | 28 947 674 | 47 803 638 | 0 | -22,2% | -47,9% | -18,2% | 0 |
| Lidostas | 2 | 8 492 021 | 13 661 661 | 0 | 4 | 35 674 041 | 10 682 880 | 0 | 100,0% | 320.1 | -21,8% | 0 |
| **Kopā** | **111** | **737 345 195** | **517 758 987** | **50 011 690** | **119** | **684 132 147** | **680 342 132** | **268 502 957** | **7.2%** | **-7.2%** | **31,4%** | **436.9%** |

Salīdzinot ar 2013.gadu, 2014.gadā kopējais iepirkumu skaits (virs ES līgumcenu sliekšņa) pieaudzis par 8 procedūrām jeb 7,2%, savukārt kopējā noslēgtā līgumu summa samazinājusies par 53,2 milj.EUR jeb 7,2% mazāk kā gadu iepriekš.

Kopējā zem ES līgumcenu sliekšņa noslēgto līgumu summa pieaugusi par 162.5 milj.EUR jeb 31,4%. Savukārt iepirkumiem, par kuriem noslēgti līgumi, piemērojot likuma piemērošanas izņēmumus, salīdzinot ar 2013.gadu pieaugusi par 218.4 milj.EUR jeb 436,9%.

Piemērojot SPSIL procedūras salīdzinot ar 2013.gadu, 2014.gadā iepirkumus vairāk veikuši elektroenerģijas (pieaudzis par 18 iepirkumiem) un ūdensapgādes (pieaudzis par 2 iepirkumiem) jomas uzņēmumi. Savukārt lielākais noslēgto līgumu summu pieaugums par 202,6 milj.EUR jeb 144,0% ir vērojams elektroenerģijas jomas uzņēmumiem salīdzinājumā ar iepriekšējo gadu. Savukārt noslēgto līgumu summu pieaugums, salīdzinot ar 2013.gadu, vērojams arī dzelzceļu pakalpojumu uzņēmumiem (41,6 milj.EUR vairāk jeb 28,1%) un lidostām (27,1 milj.EUR vairāk jeb 320,1%).

Nepiemērojot procedūras, jeb zem ES sliekšņa iepirkumiem lielākais pieaugums, salīdzinot ar 2013.gadu, ir elektroenerģijas jomas uzņēmumiem (par 220,9 milj.EUR jeb 218,0% vairāk).

Piemērojot likuma izņēmumus salīdzinot ar 2013.gadu, 2014.gadā noslēgto līgumu summa vairāk pieaugusi ūdensapgādes jomas uzņēmumiem par 3,9 milj.EUR jeb 276,9%.

*1.3.tabula*

**Noslēgto līgumu summas (virs/zem ES sliekšņa un likuma piemērošanas izņēmumi) sadalījums pa darbības jomām 2014.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| Darbības joma | Virs ES sliekšņa | | Zem ES sliekšņa | | Likuma piemērošanas izņēmumi | | Kopējā noslēgto līgumu summa, EUR |
| Noslēgto līgumu summa, EUR | Īpatsvars (%) attiecībā pret kopējo līgumu summu attiecīgajā darbības jomā | Noslēgto līgumu summa, EUR | Īpatsvars (%) attiecībā pret kopējo līgumu summu attiecīgajā darbības jomā | Noslēgto līgumu summa, EUR | Īpatsvars (%) attiecībā pret kopējo līgumu summu attiecīgajā darbības jomā |
| Siltumapgāde, gāze | 16 314 757 | 11.1% | 71 354 578 | 48.4% | 59 729 802 | 40.5% | 147 399 137 |
| Elektroenerģija | 343 280 207 | 41.4% | 322 312 600 | 38.8% | 164 507 312 | 19.8% | 830 100 119 |
| Ūdensapgāde | 27 381 239 | 23.7% | 82 686 838 | 71.7% | 5 321 663 | 4.6% | 115 389 740 |
| Dzelzceļu pakalpojumi | 189 824 487 | 62.1% | 76 966 219 | 25.2% | 38 944 180 | 12.7% | 305 734 886 |
| Pasažieru pārvadājumi | 41 599 742 | 41.4% | 58 940 948 | 58.6% | 0 | 0% | 100 540 690 |
| Pasta pakalpojumi | 1 110 000 | 10.4% | 9 594 431 | 89.6% | 0 | 0% | 10 704 431 |
| Ostas | 28 947 674 | 37.7% | 47 803 638 | 62.3% | 0 | 0% | 76 751 312 |
| Lidostas | 35 674 041 | 77.0% | 10 682 880 | 23.0% | 0 | 0% | 46 356 921 |
| **Kopā** | **684 132 147** | **41,9%** | **680 342 132** | **41.7%** | **268 502 957** | **16.7%** | **1 632 977 236** |

Kā redzams *1.3.tabulā*, 2014.gadā sabiedrisko pakalpojumu sniedzējiem vislielākā kopējā noslēgtā līgumu summa – ir iepirkumiem virs ES līgumcenu sliekšņa, kas sastāda 684,1 milj.EUR jeb veido 41,9% lielu īpatsvaru no kopējās noslēgto līgumu summas. Savukārt noslēgtā līguma summa zem ES līgumcenu sliekšņa sastāda 680,3 milj.EUR jeb 41,7% īpatsvaru un noslēgtā līguma summa, piemērojot likuma piemērošanas izņēmumus, sastāda 268,5 milj.EUR jeb 16,7% īpatsvaru no kopējās līgumsummas.

Dalot sabiedrisko pakalpojumu sniedzējus pa jomām, redzams, ka vislielākā virs ES līgumcenu sliekšņa kopējā noslēgto līgumu summa ir dzelzceļu jomas uzņēmumiem – 189,8 milj.EUR, kas veido 62,1% lielu īpatsvaru no dzelzceļu pakalpojumu jomas kopējās līguma summas. Tas skaidrojams ar vairāku lielu iepirkumu veikšanu, kur viens no apjomīgākiem VAS „Latvijas dzelzceļš” iepirkums „Šķirotavas stacijas centralizācijas modernizācija”, kas izvirza šo jomu priekšgalā. Otrs lielākais īpatsvars – 41,4% virs ES līgumcenu sliekšņa – saistīts ar elektroenerģijas jomas uzņēmumiem. Vienu no apjomīgākajiem iepirkumiem, par kuru 2014.gadā noslēgts līgums virs ES līgumcenu sliekšņa, ir AS „Latvenergo” līgums par „Ķeguma HES-2 hideoagregātu rekonstrukciju”. Arī pasažieru pārvadājumu jomas uzņēmumiem virs ES līgumcenu sliekšņa ir tāds pats (41,4%) īpatsvars, kā elektroenerģijas jomas uzņēmumiem. Pasažieru pārvadājumu jomā viens no apjomīgākajiem iepirkumiem, par kuru 2014.gadā noslēgts līgums virs ES līgumcenu sliekšņa, ir Rīgas PSIA „Rīgas satiksme” iepirkums „Par elektroenerģijas iegādi”.

Attiecīgi zem ES līgumcenu sliekšņa lielākais noslēgto līgumu summas īpatsvars ir pasta pakalpojumu uzņēmumam – 89,6% no kopējās pasta pakalpojumu jomā noslēgtās līguma summas. Ūdensapgādes pakalpojumu sniedzēji biežāk slēguši līgumus zem ES līgumcenu sliekšņa un to īpatsvars sastāda 71,7% no kopējā ūdensapgādes jomā noslēgtās līguma summas. Arī ostas jomas uzņēmumi 62,3% īpatsvara no kopējās līguma summas slēguši līgumus zem ES līgumcenu sliekšņa.

Savukārt, piemērojot likuma piemērošanas izņēmumus, lielākais noslēgto līgumu summas īpatsvars ir siltumapgādes, gāzes jomas uzņēmumiem – 40,5% no kopējās siltumapgādes, gāzes jomā noslēgtās līguma summas.

Apkopotie statistikas dati parāda, ka 2014.gadā kopējās līgumu summas pieaugums galvenokārt ietekmējuši likuma piemērošanas izņēmumu iepirkumi, kuru kopsumma veido 268,5 milj.EUR jeb 436,9% piecas reizes lielāku pieaugumu attiecībā pret 2013.gadu. Kopējās līgumu summas pieaugumu ietekmējuši arī iepirkumi zem ES līgumcenu sliekšņa, kuru kopsumma veido 680,1 milj.EUR jeb 31,4% pieaugumu attiecībā pret 2013.gadu. Šie augstāk minētie iepirkumi izvērstāk tiek aplūkoti un analizēti pārskata IV un V nodaļā.

Statistikas pārskatu apkopotie dati par iepirkumiem virs ES līgumcenu sliekšņa norāda, ka 2014.gadā kopējā līgumu summa samazinājās par 7,2% attiecībā pret 2013.gadu. Šie virs ES līgumcenu sliekšņa iepirkumi, kuri veiktu SPSIL paredzēto procedūru ietvaros, izvērstāk tiek apkopoti un analizēti pārskata III nodaļā.

1. **Sabiedrisko pakalpojumu sniedzēju iepirkumu kopējā dinamika no 2010. līdz 2014.gadam**

Sabiedrisko pakalpojumu sniedzēju skaits katru gadu ir atšķirīgs. Salīdzinot ar 2010.gadu, 2014.gadā kopējais sabiedrisko pakalpojumu sniedzēju uzņēmumu skaits samazinājies par 26 uzņēmumiem jeb 10,5%.

Minēto sabiedrisko pakalpojumu uzņēmumu skaits mainās līdz ar licenču apstiprināšanu vai anulēšanu gan Sabiedrisko pakalpojumu regulēšanas komisijā, gan saskaņā ar likumu “Par pašvaldībām”, kuru darbība regulē pašvaldību aģentūru sniegtie pakalpojumi sabiedrisko pakalpojumu nozarē noteiktā teritorijā.

*2.1.attēls*

**Pārskatu sniedzēju dinamika pa jomām no 2010. līdz 2014.gadam (%)**

|  |  |  |  |  |  |
| --- | --- | --- | --- | --- | --- |
|  | 2010.gads | 2011.gads | 2012.gads | 2013.gads | 2014.gads |
| Sabiedrisko pakalpojumu sniedzēju skaits, kuri iesnieguši pārskatus | 247 | 228 | 240 | 238 | 221 |

Kopumā nākas secināt, ka no astoņām pakalpojumu sniedzēju jomām Publikāciju vadības sistēmā reģistrēto uzņēmumu skaits un pārskatus iesniegušo skaits būtiski nav mainījies. Kā redzams 2.1. attēlā, 2014.gada ietvaros lielākais sniedzēju skaits ir ūdensapgādes jomā, kura īpatsvars sastāda 45,7% (101 pakalpojumu sniedzēji) no kopējā pakalpojumu sniedzēju skaita.

Siltumapgādes, gāzes jomā sniedzēju skaits sastāda 24,0% (jeb 53 pakalpojumu sniedzēji) no kopējā pakalpojumu sniedzēju skaita.

Elektroenerģijas, lidostu un pasta pakalpojumu jomā pakalpojumu sniedzēju skaits visus piecus gadus ir nemainīgs. Pasta nozares tirgus ir liberalizēts, bet kā Latvijas universālo pakalpojumu sniedzējs saglabājās līdzšinējais valsts AS “Latvijas Pasts” un 2014.gadā tas sastāda 0,5% īpatsvaru no kopējā pakalpojumu sniedzēju skaita. Līdzšinējā gadā elektroenerģijas jomā pakalpojumu sniedzēju skaits sastādīja 1,8% (jeb 4 pakalpojumu sniedzēji) no kopējā pakalpojumu sniedzēju skaita.

Publiskās lietošanas dzelzceļa infrastruktūras pārvaldītājs ir valsts AS “Latvijas dzelzceļš” un vēl pieci dzelzceļu pakalpojumu sniedzēji, kuru skaits (kopā – 6) sastāda 2,7% īpatsvaru no kopējā pakalpojumu sniedzēju skaita.

Pasažieru pārvadājumu jomā pakalpojumu sniedzēju skaits 2014.gadā sastādīja 18,6% (jeb 41 pakalpojumu sniedzējs) no kopējā pakalpojumu sniedzēju skaita.

*2.2.attēls*

**Sabiedrisko pakalpojumu sniedzēju skaita dinamika un īpatsvars, kuri veikuši virs ES līgumcenu sliekšņa iepirkumus no 2010. līdz 2014.gadam**

|  |  |  |  |  |  |
| --- | --- | --- | --- | --- | --- |
| Gads | 2010 | 2011 | 2012 | 2013 | 2014 |
| Sabiedrisko pakalpojumu sniedzēju skaits, kuri veikuši iepirkumus virs ES līgumcenu sliekšņa | 25 | 27 | 27 | 30 | 28 |
| Īpatsvars (%), kuri veikuši iepirkumus virs ES līgumcenu sliekšņa, no kopējā uzņēmumu skaita | 10,1% | 11,8% | 11,3% | 12,6% | 12,7% |

No kopējā pakalpojumu sniedzēju skaita ir uzņēmumi, kuri ik gadus veikuši virs ES līgumcenu sliekšņa iepirkumus. Tā 2014.gadā no 221 uzņēmumiem virs ES līgumcenu sliekšņa iepirkumus veikuši 28 uzņēmumi (2.pielikums) jeb 12,7% no kopējā sabiedrisko pakalpojumu sniedzēju skaita. Šie rādītāji cieši saistīti ar noteikto virs ES līgumcenu slieksni, kurš ir diezgan augsts[[2]](#footnote-2). Redzams, ka mazāk par ceturto daļu sabiedrisko pakalpojumu sniedzēji veicot iepirkumus, piemēro likumā noteiktās procedūras.

Aplūkojot sabiedrisko pakalpojumu sniedzēju skaita dinamiku, kuri piemēro likuma procedūras, straujāk pieaudzis 2013.gadā (par 11,1%) salīdzinot ar 2012.gadu.

*2.3.attēls*

**Paziņojumos norādītā kopējā līgumu summa un pārskatos norādītā kopējā līgumu summa virs ES līgumcenu sliekšņa (% no pavisam kopējās līgumu summas) salīdzinājumā ar pārskatos norādīto pavisam kopējo līgumu summu (milj.EUR)**

|  |  |  |  |  |  |
| --- | --- | --- | --- | --- | --- |
| Gads | 2010 | 2011 | 2012 | 2013 | 2014 |
| Virs ES līgumcenu sliekšņa kopējā noslēgtā līgumu summa % no pavisam kopā noslēgtās līgumu summas | 68,3% | 46,4% | 54,9% | 57,0% | 41,9% |
| Paziņojumos publicētā kopējā līgumu summa % no pavisam kopā noslēgtās līgumu summas | 69,9% | 51,5% | 37,0% | 58,2% | 44,5% |

Kā redzams *2.3.attēlā*, salīdzinot pavisam kopējo noslēgto līgumu summu dinamika visās jomās kopā, tad kopš 2010.gada vērojams kopējās noslēgto līgumu summas dinamikas kāpums (vidēji 4,4% robežās). 2014.gadā kopā tika noslēgti līgumi par 1 632,9 milj.EUR, kas attiecībā pret 2013.gadu ir par 327,8 milj.EUR jeb par 25,1% vairāk kā gadu iepriekš. Savukārt, analizējot kopsummu pieaugumu var pamanīt ka vidējais pieaugums gadā ir 59,0 milj.EUR salīdzinot kopējo līgumu summu piecu gadu griezumā. Sākot ar 2012.gada kopējā noslēgto līgumu summā ietverta noslēgto līgumu summa, piemērojot likuma izņēmumus.

Aplūkojot sakarības attiecībā pret paziņojumos norādīto kopējo līgumu summu īpatsvaru attiecībā pret pārskatos noslēgto virs ES līgumcenu sliekšņa līgumu summu īpatsvaru, redzams, ka piecu gadu griezumā vidēji paziņojumu publikācijās norādīto līgumu summu īpatsvars samazinājies par 22,2%. Vērojams, ka 2012.gadā un 2014.gadā publikāciju un virs ES līgumcenu sliekšņa kopējā noslēgto līgumu summa ir daļa no pavisam kopējās līgumu summas, kas saistīta ar līgumiem piemērojot likuma izņēmuma prasības.

Prognozējot nākamā gada ekonomikas tendences, tad šobrīd pēc IUB Publikāciju vadības sistēmā pieejamiem datiem tiek konstatēts, ka rezultātu paziņojuma publikācijās norādītā kopējā līgumu summa 2015.gadā. salīdzinot ar 2014.gadu, uzrāda kopējās līgumu summas samazinājumu, kas attiecīgi norāda uz pārskatos norādīto noslēgto līgumu summu prognozējošo samazinājumu.

* 1. *attēls*

**Virs ES līgumcenu sliekšņa noslēgto līgumu summu, iepirkumu un līgumu skaita dinamika no 2010. līdz 2014.gadam**

Aplūkojot virs ES līgumcenu sliekšņa noslēgto līgumu summu sakarību pret iepirkumu skaitu un līgumu skaitu, *2.4.attēlā* ir vērojams, ka 2014.gadā kopējā noslēgto līgumu summa samazinājusies par 7,2%, salīdzinot ar 2013.gadu. Kopējā noslēgto līgumu summa laika posmā no 2010.gada vidēji samazinājusies, par 5% gadā. Turpat straujākais pieaugums vērojams 2012.gadā, kad kopējā noslēgtā līguma summa virs ES līgumcenu sliekšņa pieauga par 146,3%, salīdzinot ar gadu iepriekš par AS “Pasažieru vilciens” noslēgto līgumu “Par jaunu elektrovilcienu un dīzeļvilcienu piegādi”.

Kopš 2010.gada iepirkumu skaits ik gadus vienmērīgi palielinās par 11%. 2014.gadā vērojams lielākais iepirkumu skaits (119) salīdzinot ar citiem gadiem. Turpat līguma skaits kopš 2010.gada pieaudzis līdz 39,4%. Lielākais noslēgto līgumu skaita izrāviens par 232 līgumiem jeb 156,8% vairāk, kā gadu iepriekš, bija 2013.gadā. Kā līguma skaita pieaugumu iemesls bija biežāka vispārīgās vienošanos piemērošana. Salīdzinot vispārīgās vienošanās skaitu, tad kopš 2013.gada tas ir samazinājies par 86,4% jeb 210 vispārīgām vienošanām. 2014.gadā iepirkumu skaits un līgumu skaits atšķīrās par 33 vienībām jeb 27,7%, kur līgumu skaits ir lielāks nekā iepirkumu skaits. Salīdzinot līgumu skaita pieaugumu pret iepirkumu skaitu, 119 iepirkumiem virs ES raksturīga līgumu piemērošana – 76,5% gadījumos, kur slēgti līgumi.

2014.gadā vidējā iepirkuma vērtība virs ES līgumcenu sliekšņa ir 5,7 milj.EUR, bet vidējā līguma vērtība ir 4,5 milj.EUR, kas ir par 21,0% mazāka par vidējo iepirkuma vērtību.

*2.5.attēls*

**Kopējo noslēgto līgumu summu (virs un zem ES līgumcenu sliekšņa) īpatsvars pret sabiedrisko pakalpojumu sniedzēju jomām no 2010. līdz 2014.gadam, %**

Aplūkojot noslēgtās līgumu summas virs un zem ES līgumcenu sliekšņa veiktajiem iepirkumiem attiecībā pret sabiedrisko pakalpojumu sniedzēju jomām, 2014.gadā atšķirībā pret iepriekšējo gadu, lielākās līgumu summas tik slēgtas elektroenerģijas pakalpojumu jomā. 2014.gadā tas sastāda 48,8% lielu īpatsvaru (jeb 665,6 milj.EUR), tad seko dzelzceļu pakalpojumu jomas kopējā līgumu summas – 266,7 milj.EUR) un ūdensapgādes joma ar 8,1% (jeb 110,1 milj.EUR) īpatsvaru no visas kopējās iepirkumu noslēgtās līgumu summas. Salīdzinājuma ar 2013.gadu 2014.gadā lielākais kopējais noslēgtās līgumu summas īpatsvara pieaugums ir vērojams elektroenerģijas pakalpojumu jomā, kuru rezultātā kopējo noslēgto līgumu summu īpatsvars no 19,3% 2013.gadā pieauga līdz 48,8%. Otrs lielākais kopējās noslēgto līgumu summas īpatsvara pieaugums ir vērojams dzelzceļu jomas iepirkumiem, kuru rezultātā kopējās noslēgto līgumu summas īpatsvars no 16,8% 2013.gadā pieauga līdz 19,5% 2014.gadā. Attiecīgi ūdensapgādes jomā kopējās noslēgtās līgumu summas īpatsvars samazinājies no 9,1% 2013.gadā uz 8,1% 2014.gadā.

Savukārt detalizētāk aplūkojot kopējās noslēgtās līgumu summas sabiedrisko pakalpojumu sniedzēju jomu griezumā sākot no 2010.gada, tad lielākais noslēgto līgumu summu īpatsvars tika fiksēts 2010.gadā – elektroenerģijas jomā 56,6%.

Siltumapgādes jomā lielākā kopējā noslēgto līgumu summa fiksēta 2011.gadā, kura sastāda 274,9 milj.EUR slieksni (jeb 31,7% īpatsvars), un attiecībā pret 2010.gadu tās pieaugums bija par 48,6 milj.EUR jeb 17,7% vairāk nekā 2010.gadā.

Dzelzceļu pakalpojumu jomā lielākā kopējā noslēgtā līgumu summa fiksēta 2012.gadā, kuras īpatsvars bija 36,9% un attiecībā pret 2011.gadu tās pieaugums bija par 18,0% vairāk kā 2011.gadā.

Pasažieru pārvadājumu jomā lielākā kopējā noslēgtā līgumu summa fiksēta 2013.gadā (31,2% īpatsvars), kura sastāda 391,2 milj.EUR slieksni, un attiecībā pret 2012.gadu tās pieaugums bija par 287,8 milj.EUR jeb 278,1% vairāk kā 2012.gadā.

Ostu jomā kopējā noslēgto līgumu summa 2014.gadā sastādīja 76,7 milj.EUR slieksni, un attiecībā pret 2013.gadu tā samazinājusies par 37,2 milj.EUR jeb 32,6% mazāk kā 2013.gadā. Lidostu jomā noslēgto līgumu summa 2014.gadā sastādīja 46,4 milj.EUR slieksni, un attiecībā pret 2013.gadu tā pieaugusi par 24,4 milj.EUR jeb 110,9% vairāk kā 2013.gadā.

*2.6.attēls*

**Noslēgto līgumu summu sadalījums virs un zem ES līgumcenu sliekšņa laika posmā no 2010. līdz 2014.gadam**

|  |  |
| --- | --- |
| Gads | Bāze: virs un zem ES līgumcenu sliekšņa kopējā noslēgtā līgumu summa attiecīgā gadā, (n=) skatīt attēlā |
| 2014 | 1 364 472 817 |
| 2013 | 1 255 104 183 |
| 2012 | 1 496 678 491 |
| 2011 | 867 234 397 |
| 2010 | 1 337 827 519 |

Aplūkojot noslēgto līgumu summu sadalījumu virs un zem ES līgumcenu sliekšņa, 2014.gadā zem ES līgumcenu sliekšņa kopējā līguma summa salīdzinot ar virs ES līgumcenu sliekšņa summu ir samazinājusies līdz 0,2% no kopējās 2014.gada noslēgtās līguma summas. Tajā pašā laikā, atsevišķi salīdzinot zem ES līgumcenu sliekšņa kopējo līguma summu attiecībā pret 2013.gadu, tad 2014.gadā zem ES līgumcenu sliekšņa kopējā līgumsumma ir pieaugusi par 162,5 milj.EUR jeb 31,4%.

2013.gadā virs ES līgumcenu sliekšņa kopējā līguma summa veidoja 58,7%, tad 2014.gadā virs ES līgumcenu sliekšņa kopējā līguma summa ir samazinājusies līdz 50,1%. Savukārt, salīdzinot virs ES līgumcenu sliekšņa kopējo līguma summu attiecībā pret 2013.gadu, tad 2014.gadā noslēgto līguma summa samazinājusies par 53,2 milj.EUR jeb 7,2%.

Straujākais zem un virs ES līgumcenu sliekšņa kopējās līguma summas kāpums laika periodā no 2010. līdz 2014.gadam tika fiksēts 2014.gadā, kad zem ES līgumcenu sliekšņa kopējā līguma summa sastādīja 31,4% (162,5 milj.EUR) pieaugumu, savukārt virs ES līgumcenu sliekšņa kopējā līguma summa sastādīja 146,3% jeb 588,7 milj.EUR pieaugumu attiecībā pret 2011.gadu.

Detalizētāk aplūkojot virs un zem ES līgumcenu sliekšņa procentuālo dinamiku no 2010. līdz 2014.gadam no kopējās noslēgto līgumu summas, tad 58% gadījumu stabilu pārsvaru veido iepirkumi virs ES līgumcenu sliekšņa, bet zem ES līgumcenu sliekšņa veido ap 42% īpatsvars no visu gadu kopsummas.

2014.gadā noslēgtā līgumu summa virs ES līgumcenu sliekšņa sastāda 50,1% lielu īpatsvaru, tad seko noslēgto līgumu summas zem ES līgumcenu sliekšņa – 49,9% no visa kopējā virs un zem ES līgumcenu sliekšņa līguma summas. Šādi rādītāji norāda uz vienmērīgu ES fondu piesaisti, kā arī līgumu slēgšanu uz vairākiem gadiem.

Attiecīgi zem ES līgumcenu sliekšņa procentuālie rādītāji pārsniedza 50% 2011.gadā – 53,6%.

*2.7.attēls*

**Virs un zem ES līgumcenu sliekšņa noslēgto līgumu summu pieauguma temps, salīdzinot ar iepriekšējo gadu, %**

Vērtējot pieauguma tempus vairāku gadu griezumā, *2.7.attēlā* redzams, ka 2014.gadā virs ES līgumcenu sliekšņa kopējā noslēgtā līguma summa salīdzinājumā pret iepriekšējo gadu ir samazinājusies par 53,2 milj.EUR jeb 7,2% mazāk kā gadu iepriekš.

Aplūkojot visu gadu griezumā kopējā noslēgto līgumu summa virs ES līgumcenu sliekšņa absolūtā izteiksmē ir samazinājusies par 846,5 milj.EUR jeb 25,1% samazinājums. Lielākais absolūtais pieaugums vērojams 2012.gadā. Vidējais absolūtais pieaugums ik gadus virs ES līgumcenu sliekšņa samazinās par 57,2 milj.EUR. Savukārt vidējais samazinājuma temps kopējai noslēgtai līgumu summai virs ES līgumcenu sliekšņa ir 6,9% gadā.

Savukārt zem ES līgumcenu sliekšņa kopējā noslēgtā līgumu summa salīdzinājumā ar iepriekšējo gadu ir palielinājusies par 162,5 milj.EUR jeb 31,4% vairāk kā gadu iepriekš.

Aplūkotajos gados kopējo noslēgto līgumu summu zem ES līgumcenu sliekšņa absolūtā izteiksmē ir palielinājusies par 563,2 milj.EUR jeb 60,2% pieaugums. Šis absolūtais pieaugums vērojams visu gadu griezumā. Vidējais absolūtais pieaugums ik gadus zem ES līgumcenu sliekšņa palielinās par 63,8 milj.EUR. Savukārt vidējais pieauguma temps kopējai noslēgtai līgumu summai zem ES līgumcenu sliekšņa ir 12,5% gadā.

*2.8.attēls*

**Virs ES līgumcenu sliekšņa vidējās iepirkuma un līguma vērtības procentuālais īpatsvars pret iepriekšējo gadu**

|  |  |  |  |  |  |
| --- | --- | --- | --- | --- | --- |
| Gads/ rādītājs virs sliekšņa | 2010.gads | 2011.gads | 2012.gads | 2013.gads | 2014.gads |
| Vidējā iepirkuma vērtība, EUR | 12 014 192 | 4 236 994 | 9 814 321 | 6 642 750 | 5 749 010 |
| Vidējā līguma vērtība, EUR | 8 376 192 | 3 003 839 | 6 697 611 | 1 940 382 | 4 500 869 |

Detalizētāk aplūkojot vidējo iepirkuma un vidējā līguma vērtību pieauguma tempus vairāku gadu griezumā, *2.8.attēlā* redzams, ka 2014.gadā virs ES līgumcenu sliekšņa vidējā iepirkuma vērtība salīdzinājumā pret iepriekšējo gadu ir samazinājusies par 0,8 milj.EUR jeb 13,5% mazāk kā gadu iepriekš.

Aplūkojot visu gadu griezumā vidējo iepirkumu vērtību absolūtā izteiksmē, tā ir samazinājusies par 6,2 milj.EUR jeb 52,1% samazinājums. Lielākais absolūtais vidējā iepirkuma vērtību pieaugums vērojams 2012.gadā. Vidējais absolūtais samazinājums ik gadus vidējā iepirkumu vērtībai par 1,5 milj.EUR. Savukārt vidējais samazinājuma temps vidējai iepirkuma vērtībai virs ES līgumcenu sliekšņa norādītajā laika periodā ir 16,8% gadā.

Savukārt vidējā līguma vērtība virs ES līgumcenu sliekšņa salīdzinājumā ar iepriekšējo gadu ir pieaugusi par 2,5 milj.EUR jeb 132,0% vairāk kā gadu iepriekš. Tas skaidrojams ar to, ka 2014.gadā noslēgto līgumu summa preču un pakalpojumu iepirkumiem palielinājusies par 2,0 milj.EUR jeb 125,9% vairāk kā gadu iepriekš. Līgumu skaita pieaugums ir skaidrojams ar vispārīgās vienošanās biežāku piemērošanu.

Aplūkotajos gados vidējā līguma vērtība virs ES līgumcenu sliekšņa absolūtā izteiksmē ir samazinājusies par 3,8 milj.EUR jeb 46,2% samazinājums. Vidējais absolūtais samazinājies par 0,9 milj.EUR. Savukārt vidējais samazinājuma temps vidējai līguma vērtībai virs ES līgumcenu sliekšņa norādītajā laika periodā ir 14,3% gadā.

*2.9.attēls*

**Noslēgto līgumu summu (virs un zem ES līgumcenu sliekšņa) īpatsvars attiecībā pret iepirkumu veidiem no 2010. līdz 2014.gadam, %**

Aplūkojot noslēgtās līgumu summas virs un zem ES līgumcenu sliekšņa veiktajiem iepirkumiem, attiecībā pret iepirkumu veidu, 2014.gadā mainījusies iepriekšējā gada tendence, kad lielākās līgumu summas tiek slēgtas par preču iepirkumiem. 2014.gadā tā sastāda 36,6% (jeb 499,6 milj.EUR), tad seko būvdarbu iepirkumi – 32,4% (jeb 442,7 milj.EUR) un pakalpojumu iepirkumi – 30,9% (422,1 milj.EUR) īpatsvars no visas kopējās iepirkumu noslēgtās līgumu summas. Salīdzinājumā ar 2013.gadu 2014.gadā lielākais noslēgto līgumu summas īpatsvara pieaugums ir vērojams pakalpojumu iepirkumiem, kuru rezultātā noslēgto līgumu summu īpatsvars no 16,8% 2013.gadā pieauga līdz 30,9%, un būvdarbu iepirkumu noslēgto līgumu summas īpatsvars pieaudzis no 29,7% 2013.gadā uz 32,4% 2014.gadā. Attiecīgi preču iepirkumu rezultātā noslēgto līgumu summas īpatsvars samazinājies no 53,5% 2013.gadā uz 36,6% 2014.gadā no kopējās virs un zem ES līgumcenu sliekšņa noslēgto līgumu summas.

Savukārt detalizētāk aplūkojot kopējo noslēgto līgumu summas virs un zem ES līgumcenu sliekšņa īpatsvara attiecības pret iepirkumu veidiem sākot no 2010.gada, tad lielākais noslēgto līgumu īpatsvars preču iepirkumiem tika fiksēts 2013.gadā – 53,5% īpatsvars.

Būvdarbu iepirkumiem lielākā kopējā noslēgto līgumu summa virs un zem ES līgumcenu sliekšņa fiksēta 2010.gadā, kuras īpatsvars sastāda 50,5%.

Turpat pakalpojumu iepirkumiem kopējo noslēgto līgumu summu lielākais īpatsvars – 30,9% bija 2014.gadā.

*2.10.attēls*

**Noslēgto līgumu summu (virs un zem ES līgumcenu sliekšņa) dinamika pēc iepirkumu veidiem no 2010. līdz 2014.gadam**

|  |  |  |  |  |  |
| --- | --- | --- | --- | --- | --- |
|  | 2010.gads | 2011.gads | 2012.gads | 2013.gads | 2014.gads |
| Būvdarbu iepirkumi (milj.EUR) | 676,2 | 296,8 | 546,2 | 372,6 | 442,7 |
| Preču iepirkumi (milj.EUR) | 253,2 | 372,5 | 772,1 | 671,5 | 499,6 |
| Pakalpojumu iepirkumi (milj.EUR) | 408,0 | 197,7 | 178,1 | 210,7 | 422,1 |

Tajā pašā laikā salīdzinot noslēgto līgumu summu dinamiku attiecībā pret iepirkumu veidu gan virs, gan zem ES līgumcenu sliekšņa, tad 2014.gadā, attiecībā pret 2013.gadu vērojams pakalpojumu un būvdarbu iepirkumu līgumu summu pieaugums, savukārt preču iepirkumu noslēgto līgumu summas samazinājušās.

2014.gadā attiecībā pret 2013.gadu pakalpojumu iepirkumu līgumu summa pieaugusi par 211,4 milj.EUR jeb par 100,3% vairāk kā gadu iepriekš. Būvdarbu iepirkumiem līgumu summa pieaugusi par – 70,1 milj.EUR jeb par 18,8% vairāk ka gadu iepriekš, savukārt preču līgumu summa samazinājusies par 171,9 milj.EUR jeb – 25,6% mazāk kā 2013.gadā.

Savukārt detallizētāk aplūkojot noslēgto līgumu summu dinamiku būvdarbu, preču un pakalpojumu iepirkumiem sākot no 2010.gada, tad lielākā noslēgto līgumu summa par preču iepirkumiem tika sasniegta 2012.gadā (772,1 milj.EUR), savukārt zemākais līgumu summas slieksnis tika fiksēts 2010.gadā, sastādot 253,2 milj.EUR.

Būvdarbu iepirkumiem visaugstākā līgumu summa tika fiksēta 2010.gadā, kur sasniedza 676,2 milj.EUR slieksni. Tajā pašā laikā viszemākā būvdarbu līgumu summa tika fiksēta 2011.gadā, kad kopējā būvdarbu līgumu summa sastādīja 296,8 milj.EUR slieksni, un attiecībā pret 2010.gadu līgumu summa bija samazinājusies par 379,4 milj.EUR jeb 127,8% mazāk kā 2010.gadā. Savukārt pakalpojumu iepirkumiem visaugstākā līgumu summa tika fiksēta 2014.gadā, bet viszemākā 2012.gadā (178,1 milj.EUR).

1. **Virs ES līgumcenu sliekšņa veiktie iepirkumi**

Lielāko daļu jeb 41,9% īpatsvaru no kopējās noslēgto līgumu summas veido iepirkumi, kuriem tiek piemērotas Sabiedrisko pakalpojumu sniedzēju iepirkumu likuma procedūras.

2014.gadā 28 pakalpojumu sniedzēji (skat. 2.pielikumu), kuri darbojas astoņās darbības jomās, jeb 12,7% no visiem sabiedrisko pakalpojumu sniedzējiem (kopā 221) virs ES līgumcenu sliekšņa (preču un pakalpojumu iepirkumiem līgumu summā virs 414 000 *euro*, būvdarbu iepirkumiem līgumu summā virs 5 186 00 *euro*[[3]](#footnote-3)) veikuši iepirkumus un slēguši līgumus kopsummā par 684,1 milj.EUR.

Jāmin divi lielākie iepirkumi, par kuriem noslēgti līgumi, AS „Latvenergo” līgums „Ķeguma HES-2 hidroagregātu rekonstrukcija” par 49 900 000 EUR un VAS „Latvijas dzelzceļš” līgums „Šķirotavas stacijas centralizācijas modernizācija” par 41 990 500 EUR.

2014.gadā Sabiedrisko pakalpojumu sniedzēju iepirkumu likumā paredzēto procedūru ietvaros (virs ES līgumcenu sliekšņa) kopā veiktas 119 iepirkumu procedūras, no kurām 65 gadījumos veikti atklāti konkursi, 33 gadījumos – sarunu procedūras, iepriekš publicējot paziņojumu par līgumu, 18 gadījumos – sarunu procedūras, iepriekš nepublicējot paziņojumu par līgumu Eiropas Savienības Oficiālajā Vēstnesī, un 3 – slēgti konkursi. Salīdzinot ar 2013.gadu, šajā gadā kopējais virs ES līgumcenu sliekšņa iepirkumu procedūru skaits pieaudzis par 8 procedūrām (2013.gadā tas bija 111).

*3.1.attēls*

**Virs ES līgumcenu sliekšņa veikto iepirkumu skaita sadalījums pēc iepirkumu veidiem 2014.gadā**

|  |  |
| --- | --- |
| Iepirkumu veids | Bāze: virs ES līgumcenu sliekšņa iepirkumu skaits |
| Būvdarbi | 16 |
| Preces | 69 |
| Pakalpojumi | 34 |

Ņemot vērā kopējo iepirkuma skaita pieaugumu virs ES līgumcenu sliekšņa, 2014.gadā ir pieaudzis arī iepirkumu skaits atsevišķiem iepirkumu veidiem.

2014.gadā skaitliski visvairāk iepirkumi veikti par preču piegādēm (skat. *3.1.attēlu*), kur kopumā veikti 69 iepirkumi, no kuriem attiecīgi lielākais skaits par iepirkuma līgumiem – 48 iepirkuma procedūras, bet vispārīgā vienošanās[[4]](#footnote-4) (vispārīgā vienošanās ir starp vienu vai vairākiem sabiedrisko pakalpojumu sniedzējiem un vienu vai vairākiem piegādātājiem) - 21 iepirkuma procedūra. Otrs lielākais iepirkumu skaits ir par pakalpojumu iepirkumiem, kuri 2014.gadā veikti 34 reizes un arī šiem iepirkumiem skaitliski lielāko daļu veido iepirkumi, par kuriem tika slēgti iepirkumu līgumi – 28 iepirkuma procedūras, bet vispārīgo vienošanos – 6 iepirkuma procedūras. Savukārt ievērojami mazākais skaits iepirkumu veikti par būvdarbiem, kur 2014.gadā kopumā veikti 16 iepirkumi, kur tika slēgti iepirkuma līgumi – 15 iepirkuma procedūras un viens iepirkums ar vispārīgo vienošanos.

Salīdzinot ar 2013.gadu, 2014.gadā vispārīgo vienošanās skaits pieaudzis par vienu vienību jeb par 3,7% vairāk kā gadu iepriekš. Turpat veicot iepirkumus, kur sabiedrisko pakalpojumu sniedzējs paredzējis slēgt iepirkumu līgumu, salīdzinot ar 2013.gadu, 2014.gadā ir pieaudzis par 8,3% jeb par 7 iepirkuma procedūrām vairāk.

Vērtējot iepirkumu veida (iepirkuma līgumu vai vispārīgo vienošanos) izvēles dinamiku pēdējos četros gados, vērojams, ka absolūtais bāzes pieaugums atspoguļojas, piemērojot vispārīgo vienošanos (absolūtā izteiksmē pieaudzis par 9 vispārīgām vienošanām, salīdzinot ar 2011.gadu), turpat, piemērojot iepirkumu līgumus, absolūtais pieaugums ir negatīvs (absolūtā izteiksmē samazinājies par 24 iepirkuma līgumiem, salīdzinot ar 2011.gadu). Tātad vidēji ik gadus vispārīgās vienošanās skaits palielinājās par 3%, bet iepirkumu līgumu skaits ik gadus samazinājās par 8%. Aprēķinot vidējo pieauguma tempu, piemērojot vispārīgo vienošanos, skaita temps norādītajā laika periodā pieaug par 10,0% gadā, bet, piemērojot iepirkuma līgumu, skaita temps norādītajā laika periodā samazinās par 6% gadā.

Salīdzinot ar 2013.gadu, 2014.gadā virs ES līgumcenu sliekšņa pakalpojumu iepirkumu skaits pieaudzis par 6 iepirkumu procedūrām (jeb 21,4%), bet būvdarbu iepirkumi par 8 iepirkumu procedūrām (jeb 100%). Savukārt preču piegādes iepirkumu skaits samazinājies par 6 iepirkumu procedūrām (jeb 8%).

Detalizētāk redzams, ka lielāko procentu pārsvaru (kopā – 119) piemēro iepirkumos, kur slēdz iepirkumu līgumus, 76,5% (jeb 91 iepirkums), bet 23,5% iepirkumos izvēlas vispārīgās vienošanās (28 iepirkumi).

Veicot 28 iepirkumus, kur piemēro vispārīgo vienošanos, tika slēgti līgumi ar 33 vispārīgās vienošanās dalībniekiem (174 037 717 *euro*), bet 91 iepirkumā, kur izvēlēti pirkuma līgumi, tika slēgti 119 līgumi (par 510 094 430 *euro*).

Salīdzinot ar 2013.gadu, 2014.gadā kopējā noslēgtā līgumu summa par 15,6% pieaugusi (jeb 23,5 milj.EUR) slēgtiem līgumiem ar vispārīgās vienošanās dalībniekiem, bet par 13,0% samazinājusies (jeb 76,7 milj.EUR) kopējā līgumu summa iepirkumiem, kur noslēgti iepirkuma līgumi.

*3.2.attēls*

**Virs ES līgumcenu sliekšņa noslēgto līgumu summu sadalījums pēc iepirkumu veidiem 2014.gadā,%**

Bāze: virs ES līgumcenu sliekšņa noslēgto līgumu summa kopā, n=684,1milj.EUR

Procentuālā sadalījumā (skat. *3.2.attēlu*) 2014.gadā preču piegādes iepirkumu rezultātā noslēgto līgumu summa veidoja 52,4% lielu īpatsvaru (358,2 milj.EUR), bet būvdarbu iepirkumiem – 30,3% lielu īpatsvaru (207,6 milj.EUR) no kopējās noslēgto līgumu summas. Savukārt pakalpojumu iepirkumu rezultātā noslēgtā līgumu summa veidoja atlikušo 17,3% īpatsvaru (118,3 milj.EUR) no kopējās noslēgto līgumu summas par iepirkumiem virs ES līgumcenu sliekšņa.

Salīdzinot ar 2013.gadu, tad 2014.gadā ir pieaudzis būvdarbu un pakalpojumu iepirkumu līgumu summu īpatsvars no kopējās virs ES līgumcenu sliekšņa līgumcenas, savukārt preču piegādes līgumu summas īpatsvars ir samazinājies.

2013.gadā preču piegādes iepirkumu rezultātā noslēgto līgumu summa veidoja 70,2% lielu īpatsvaru (517,6 milj.EUR), bet būvdarbu iepirkumiem – 17,7% (130,8 milj.EUR) lielu īpatsvaru no kopējās noslēgto līgumu summas. Savukārt pakalpojumu iepirkumu rezultātā noslēgto līgumu summas veidoja atlikušo 12,1% īpatsvaru (89,0 milj.EUR).

*3.3.attēls*

**Virs ES līgumcenu sliekšņa noslēgto līgumu summu dinamika pēc iepirkumu veidiem no 2010. līdz 2014.gadam**

Vērtējot pieauguma tempus vairāku gadu griezumā, *3.3.attēlā* redzams, ka 2014.gadā virs ES līgumcenu sliekšņa kopējā noslēgtā līgumu summa būvdarbu iepirkumos pret iepriekšējo gadu ir pieaugusi par 76,8 milj.EUR jeb 58,7% lielāka kā gadu iepriekš.

Aplūkojot visu gadu griezumā kopējo noslēgto līgumu summu būvdarbu iepirkumiem virs ES līgumcenu sliekšņa absolūtā izteiksmē, tā ir samazinājusies par 303,1 milj.EUR (salīdzinot ar 2010.gadu). Tas noticis 2011. un 2013.gadā. 2012.gadā tā bija stabilizējusies. Lielākais absolūtais pieaugums vērojams 2010.gadā. Vidējais absolūtais pieaugums ik gadus būvdarbu iepirkumiem virs ES līgumcenu sliekšņa samazinājies par 75,7 milj.EUR. Savukārt vidējais būvdarbu iepirkumiem noslēgto līgumu summu samazinājuma temps norādītajā laika periodā ir 20,2% gadā.

Savukārt preču iepirkumiem 2014.gadā virs ES līgumcenu sliekšņa kopējā noslēgtā līguma summa salīdzinājumā pret iepriekšējo gadu ir samazinājusies par 159,3 milj.EUR jeb 59,3% mazāk kā gadu iepriekš.

Absolūtā izteiksmē visu gadu griezumā kopējā noslēgtā līgumu summa preču iepirkumiem pieaugusi par 233,2 milj.EUR (salīdzinot ar 2010.gadu). Lielākais absolūtais pieaugums vērojams 2012. un 2013.gadā. Savukārt mazākais absolūtais rādītājs vērojams 2010. un 2011.gadā. 2014.gadā absolūtais rādītājs ir stabili nemainīgs. Vidējais absolūtais pieaugums ik gadus preču iepirkumiem virs ES līgumcenu sliekšņa palielinās par 58,3 milj.EUR. Savukārt vidējais preču iepirkumiem noslēgto līgumu summu pieauguma temps norādītajā laika periodā ir 30,1% gadā.

Pakalpojumu iepirkumiem 2014.gadā virs ES līgumcenu sliekšņa kopējā noslēgtā līguma summa salīdzinājumā pret iepriekšējo gadu ir pieaugusi par 29,3 milj.EUR jeb 33,0% vairāk kā gadu iepriekš.

Aplūkotajos gados pakalpojumu iepirkumu kopējo noslēgto līgumu summa absolūtā izteiksmē ir samazinājusies par 159,0 milj.EUR. Lielākais samazinājums vērojams 2011. un 2012.gadā, turpat lielākais pieaugums vērojams 2010.gadā. 2014.gadā absolūtais rādītājs ir stabili nemainīgs. Vidējais absolūtais rādītājs ik gadus samazinājies par 39,7 mil.EUR. Savukārt vidējais pakalpojumu iepirkumu noslēgto līgumu summu pieauguma temps norādītajā laika periodā samazinājies par 19,2% gadā.

*3.1.tabula*

**Virs ES līgumcenu sliekšņa iepirkumu skaita, līgumu summu un vidējās iepirkumu vērtības pieaugums pēc iepirkumu veidiem 2014.gadā, attiecībā pret 2013.gadu**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Iepirkumu veids | Iepirkumu skaits | | | Noslēgto līgumu summa, EUR | | | Vidējā iepirkuma vērtība, EUR | | |
| 2013.gadā | 2014. gadā | Īpatsvars (%) attiecībā pret 2013.gadu | 2013.gadā | 2014.gadā | Īpatsvars (%) attiecībā pret 2013.gadu | 2013.gadā | 2014.gadā | Īpatsvars (%) attiecībā pret 2013.gadu |
| Būvdarbi | 8 | 16 | 100.0% | 130 785 375 | 207 551 341 | 58.7% | 16 348 172 | 12 971 959 | -20,7% |
| Preces | 75 | 69 | -8,0% | 517 581 468 | 358 266 020 | -30.8% | 6 901 086 | 5 192 261 | -24,8% |
| Pakalpojumi | 28 | 34 | 21,4% | 88 978 352 | 118 314 786 | 33.0% | 3 177 798 | 3 479 847 | 9,5% |
| **Kopā** | **111** | **119** | **7,2%** | **737 345 195** | **684 132 147** | **-7.2%** | **6 642 750** | **5 749 010** | **-13,5%** |

Aplūkojot iepirkumu procedūru skaitu un kopējās līgumu summas pieaugumu, salīdzinot ar 2013.gadu, tad *3.1.tabulā* ir redzams, ka 2014.gadā iepirkumu skaits virs ES līgumcenu sliekšņa pieaudzis kopā par 7,2%, attiecīgi būvdarbu iepirkumu skaits pieaudzis divas reizes, pakalpojumu iepirkumu skaits pieaudzis par 21,4%, savukārt preču iepirkumu skaits samazinājies par 8,0%.

Salīdzinot ar 2013.gadu, 2014.gadā noslēgto līgumu kopsumma virs ES līgumcenu sliekšņa iepirkumiem samazinājusies par 53,2 milj.EUR jeb 7,2%, attiecīgi būvdarbu kopējā noslēgtā līgumu summa 2014.gadā ir pieaugusi par 76,7 milj.EUR jeb 58,7%, un pakalpojumu kopējā noslēgtā līgumu summa pieaugusi par 29,3 milj.EUR jeb 33,0%, savukārt preču kopējā līgumu summa ir samazinājusies par 159,3 milj.EUR jeb 30,8% mazāk kā gadu iepriekš.

Detalizētāk aplūkojot vidējo iepirkuma vērtību pēc iepirkuma veida, tad lielāko viena iepirkuma vidējo vērtību veido būvdarbu iepirkumi. 2014.gadā viena iepirkuma vidējā vērtība būvdarbu iepirkumiem virs ES līgumcenu sliekšņa sastāda 12,9 milj.EUR.

Otra lielākā viena iepirkuma vidējā vērtība ir preču iepirkumiem, virs ES līgumcenu sliekšņa tā sastāda 5,1 milj.EUR. Pakalpojumu iepirkumiem viena iepirkuma vidējā vērtība sastāda 3,4 milj.EUR.

Vidējā iepirkuma vērtība virs ES līgumcenu sliekšņa sabiedrisko pakalpojumu sniedzēju jomā kopā sastāda 5,7 milj.EUR.

2014.gadā vidējā iepirkuma vērtība virs ES līgumcenu sliekšņa par 24,8% samazinājās preču iepirkumiem, kur vērojams arī iepirkumu procedūru samazinājums. Otrs vidējās iepirkumu vērtību virs ES līgumcenu sliekšņa samazinājums vērojams būvdarbu iepirkumiem, par 20,7%, kas norāda uz mazāk apjomīgu būvdarbu iepirkumiem. Savukārt pakalpojumu vidējā iepirkuma vērtība par 9,5% pieaugusi, salīdzinot ar 2013.gadu. Arī kopējais pakalpojumu iepirkumu skaits 2014.gadā pieaudzis par sešiem iepirkumiem jeb 21,4%.

*3.2.tabula*

**Virs ES līgumcenu sliekšņa noslēgto līgumu skaita, līgumu summu un vidējās līgumu vērtības pieaugums pēc iepirkumu veidiem 2014.gadā, attiecībā pret 2013.gadu**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Iepirkumu veids | Līgumu skaits | | | Noslēgto līgumu summa, EUR | | | Vidējā līguma vērtība, EUR | | |
| 2013.gadā | 2014. gadā | Īpatsvars (%) attiecībā pret 2013.gadu | 2013.gadā | 2014.gadā | Īpatsvars (%) attiecībā pret 2013.gadu | 2013.gadā | 2014.gadā | Īpatsvars (%) attiecībā pret 2013.gadu |
| Būvdarbi | 9 | 23 | 155,6% | 130 785 375 | 207 551 341 | 58.7% | 14 531 708 | 9 023 971 | -37,9% |
| Preces | 178 | 85 | -52,2% | 517 581 468 | 358 266 020 | -30.8% | 2 907 761 | 4 214 894 | 45,0% |
| Pakalpojumi | 193 | 44 | -77,2% | 88 978 352 | 118 314 786 | 33.0% | 461 028 | 2 688 972 | 483,3% |
| **Kopā** | **380** | **152** | **-60,0%** | **737 345 195** | **684 132 147** | **-7.2%** | **1 940 382** | **4 500 869** | **132,0%** |

Aplūkojot līguma skaita, līgumu summu un vidējās līgumu vērtības pieaugumu attiecībā pret 2013.gadu, tad *3.2.tabulā* ir redzams, ka līgumu skaits virs ES līgumcenu sliekšņa iepirkumiem samazinājies par 228 līgumiem jeb 60,0%.

Vidējā līguma vērtība 2014.gadā virs ES līgumcenu sliekšņa sabiedrisko pakalpojumu jomā kopā sastāda 4,5 milj.EUR.

2014.gadā kopējā būvdarbu iepirkumu vidējā līguma vērtība virs ES līgumcenu sliekšņa veido 9 023 971 *euro*, savukārt, salīdzinot ar 2013.gadu, 2014.gadā būvdarbu vidējā līguma vērtība samazinājusies par 5 507 737 *euro* jeb – 37,9%. Preču piegādes iepirkumu vidējā līguma vērtība virs ES līgumcenu sliekšņa šajā gadā sastāda 4 214 894 *euro*, un, salīdzinot ar 2013.gadu, vidējā līguma vērtība ir lielāka par 1 307 133 *euro* jeb – 45,0%, bet preču līgumu skaits samazinājies par 93 līgumiem, kas liecina, ka iepirkumi nav sadalīti vairākās daļās. Tikai 13 iepirkumiem jeb 10,9% no kopējā iepirkumu skaita (119) iepirkumi ir sadalīti daļās ļaujot lielākam uzņēmēju skaitam piedāvāt savu produkciju. Savukārt pakalpojumu iepirkumu vidējā līguma vērtība virs ES līgumcenu sliekšņa veido 2 688 972 *euro*, kas salīdzinājumā ar 2013.gadu ir pieaugusi par 2 227 944 *euro* jeb – 483,3%, bet kopējais pakalpojumu līgumu skaits 2014.gadā samazinājās par 149 līgumiem.

Lielākā puse (55,9%) no kopējā līgumu skaita, jeb 85 līgumi noslēgti par preču iepirkumiem, kur 48 iepirkumiem noslēgti 64 iepirkuma līgumi, bet 21 iepirkumam ar vispārīgo vienošanos noslēgti līgumi ar 21 piegādātāju.

Savukārt pakalpojumu iepirkumiem (28,9%) no kopējā līgumu skaita (152), jeb 44 līgumi noslēgti par pakalpojumu iepirkumiem, kur 29 iepirkumiem noslēgti 34 iepirkuma līgumi, bet 5 iepirkumiem ar vispārīgo vienošanos noslēgti līgumi ar 10 piegādātājiem.

Būvdarbu iepirkumiem (15,1%) no kopējā iepirkumu skaita, jeb 23 līgumi noslēgti par būvdarbu iepirkumiem, kur 15 iepirkumiem noslēgti 22 iepirkuma līgumi, bet vienam iepirkumam ar vispārīgo vienošanos noslēgts viens līgums ar vienu piegādātāju.

Kopējā virs ES līgumcenu sliekšņa noslēgtā līgumu summa, piemērojot vispārīgo vienošanos, ir 174 037 717 *euro* jeb 25,4% no kopējās noslēgtās līgumu summas virs ES līgumcenu sliekšņa. Salīdzinot ar 2013.gadu, vispārīgās vienošanās rezultātā noslēgto līgumu summa 2014.gadā pieaugusi par 15,6%. Vispārīgās vienošanās skaits pieaudzis par vienu iepirkumu, bet vispārīgās vienošanās līgumu vai daļu skaits no 243 līgumiem 2013.gadā sarucis līdz 33 līgumiem 2014.gadā, kas ir par 210 piegādātājiem mazāk, jeb 86,4% īpatsvaru.

*3.3.tabula*

**Virs ES līgumcenu sliekšņa iepirkumu skaita sadalījums pēc to jomām un iepirkumu veidiem 2014.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| Darbības jomas | Iepirkumu skaits | | | | | | |
| Būvdarbi | Īpatsvars (%) | Preces | Īpatsvars (%) | Pakalpojumi | Īpatsvars (%) | Kopā |
| Siltumapgāde, gāze | 1 | 33,3% | 1 | 33,3% | 1 | 33,4% | 3 |
| Elektroenerģija | 3 | 5,4% | 32 | 57,1% | 21 | 37,5% | 56 |
| Ūdensapgāde | 3 | 37,5% | 5 | 62,5% | 0 | 0,0% | 8 |
| Dzelzceļu pakalpojumi | 4 | 14,8% | 18 | 66,7% | 5 | 18,5% | 27 |
| Pasažieru pārvadājumi | 0 | 0,0% | 11 | 84,6% | 2 | 15,4% | 13 |
| Pasta pakalpojumi | 0 | 0,0% | 0 | 0,0% | 1 | 100,0% | 1 |
| Ostas | 3 | 42,8% | 2 | 28,6% | 2 | 28,6% | 7 |
| Lidostas | 2 | 50,0% | 0 | 0,0% | 2 | 50,0% | 4 |
| **Kopā** | **16** | **13,4%** | **69** | **58,0%** | **34** | **28,6%** | **119** |

Aplūkojot iepirkumu skaita sadalījumu pa jomām un iepirkumu veidiem (skat. *3.3.tabulu*), tad 2014.gadā skaitliski visvairāk iepirkumi veikti preču iepirkumu grupā, kurā kopā virs ES līgumcenu sliekšņa veikti 69 iepirkumi, no kuriem attiecīgi lielākais skaits ir elektroenerģijas jomā – 32 iepirkumi. Otrs lielākais iepirkumu skaits ir pakalpojumu iepirkumu grupā – 34 procedūras, un arī starp šiem iepirkumiem skaitliski lielāko daļu veido iepirkumi elektroenerģijas jomā – 21 procedūras. Savukārt ievērojami mazākais skaits iepirkumu procedūru virs ES līgumcenu sliekšņa skaits ir būvdarbu iepirkumu grupā, kurā 2014.gadā kopumā veikti 16 iepirkumi, no kuriem 4 iepirkumus veikuši dzelzceļu pakalpojumu jomas uzņēmumi.

*3.4.tabula*

**Virs ES līgumcenu sliekšņa noslēgto līgumu summu sadalījums pēc iepirkumu veidiem pa jomām 2014.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| Darbības jomas | Noslēgto līgumu summa | | | | | | |
| Būvdarbi | Īpatsvars (%) | Preces | Īpatsvars (%) | Pakalpojumi | Īpatsvars (%) | Kopā |
| Siltumapgāde, gāze | 14 422 044 | 6,9% | 482 673 | 0,1% | 1 410 040 | 1,2% | 16 314 757 |
| Elektroenerģija | 34 725 538 | 16,7% | 236 505 702 | 66,0% | 72 048 967 | 60,9% | 343 280 207 |
| Ūdensapgāde | 19 802 986 | 9,5% | 7 578 253 | 2,1% | 0 | 0,0% | 27 381 239 |
| Dzelzceļu pakalpojumi | 92 765 324 | 44,7% | 69 418 191 | 19,4% | 27 640 972 | 23,4% | 189 824 487 |
| Pasažieru pārvadājumi | 0 | 0,0% | 39 577 297 | 11,0% | 2 022 445 | 1,7% | 41 599 742 |
| Pasta pakalpojumi | 0 | 0,0% | 0 | 0,0% | 1 110 000 | 0,9% | 1 110 000 |
| Ostas | 22 788 837 | 11,0% | 4 703 904 | 1,3% | 1 454 933 | 1,2% | 28 947 674 |
| Lidostas | 23 046 613 | 11,1% | 0 | 0,0% | 12 627 429 | 10,7% | 35 674 041 |
| **Kopā** | **207 551 341** | **100,0%** | **358 266 020** | **100,0%** | **118 314 786** | **100,0%** | **684 132 147** |

Kā redzams *3.4.tabulā*, salīdzinot noslēgto līgumu summu pēc iepirkumu veida pa jomām, tad 2014.gadā vislielāko noslēgto līgumu summu par iepirkumiem virs ES līgumcenu sliekšņa veidoja preču iepirkumi – 358,2 milj.EUR, no kuriem lielāko īpatsvaru 66,0% šajā gadā veido elektroenerģijas jomas uzņēmumu veikto iepirkumu rezultātā noslēgtā līgumu summa – 236,5 milj.EUR.

Salīdzinot ar 2013.gadu, 2014.gadā preču iepirkumu kopsumma ir samazinājusies par 5,4 milj.EUR jeb 1,5% mazāk kā gadu iepriekš, savukārt lielāko īpatsvaru 2013.gadā veidoja pasažieru pārvadājumu jomas uzņēmumi – 56,1% no kopējās preču iepirkumu noslēgtās līguma summas.

Otru lielāko noslēgto līgumu summu par iepirkumiem virs ES līgumcenu sliekšņa veido būvdarbu iepirkumi – 207,5 milj.EUR, no kuriem lielāko īpatsvaru – 44,7% šajā gadā veido dzelzceļu jomas uzņēmumi, kur veikto iepirkumu rezultātā noslēgtā līgumu summa ir 92,7 milj.EUR.

Salīdzinot ar 2013.gadu, tad 2014.gadā būvdarbu iepirkumu kopsumma ir palielinājusies par 76,7 milj.EUR jeb 58,6% lielāka kā gadu iepriekš. Lielāko īpatsvaru 2013.gadā būvdarbu iepirkumos arī veidoja dzelzceļu jomas uzņēmumi – 41,5% no kopējās noslēgtās līgumu summas būvdarbu iepirkumos.

Attiecīgi pakalpojumu iepirkuma līgumu virs ES līgumcenu sliekšņa kopsumma sastāda 118,3 milj.EUR, kur lielāko īpatsvaru – 60,9% veido elektroenerģijas jomas uzņēmumu veikto iepirkumu rezultātā noslēgtā līgumu kopsumma – 72,0 milj.EUR.

Salīdzinot ar 2013.gadu, 2014.gadā pakalpojumu iepirkumu kopsumma ir palielinājusies par 29,3 milj.EUR jeb 32,9% lielāka kā gadu iepriekš, savukārt 2013.gadā pakalpojumu iepirkumos lielākā noslēgtā līgumu summa bija pasažieru pārvadājumu jomas uzņēmumiem, kas veidoja 40% īpatsvaru.

*3.5.tabula*

**Virs ES līgumcenu sliekšņa vidējās iepirkumu vērtības sadalījums pa jomām**

|  |  |  |  |
| --- | --- | --- | --- |
| Darbības jomas | Vidējā iepirkumu vērtība (EUR) 2013.gadā | Vidējā iepirkumu vērtība (EUR) 2014.gadā | Vidējās iepirkumu vērtības īpatsvars (%) attiecībā pret 2013.gadu |
| Siltumapgāde, gāze | 3 551 192 | 5 438 252 | 53,1% |
| Elektroenerģija | 3 701 955 | 6 130 004 | 65,6% |
| Ūdensapgāde | 2 955 077 | 3 422 655 | 15,8% |
| Dzelzceļu pakalpojumi | 5 293 412 | 7 030 537 | 32,8% |
| Pasažieru pārvadājumi | 19 169 594 | 3 199 980 | -83,3% |
| Pasta pakalpojumi | 4 410 903 | 1 110 000 | -74,8% |
| Ostas | 6 174 140 | 4 135 382 | -33,0% |
| Lidostas | 4 246 010 | 8 918 510 | 110,0% |
| **Kopā** | **6 642 750** | **5 749 010** | **-13.5%** |

Sīkāk dalot vidējā iepirkumu vērtību virs ES līgumcenu sliekšņa iepirkumiem pa sabiedrisko pakalpojumu sniedzēju jomām, *3.5.tabulā* redzams, ka lidostas jomu uzņēmumu vidējā iepirkumu vērtība ir vislielākā – 8,9 milj.EUR, kas, salīdzinot ar 2013.gadu, ir pieaugusi par 4,6 milj.EUR jeb 110,0%. Salīdzinot ar 2013.gadu, 2014.gadā vidējā iepirkumu vērtība elektroenerģijas jomas uzņēmumiem ir pieaugusi par 1,8 milj.EUR jeb 65,6% un siltumapgādes, gāzes jomu uzņēmumiem ir pieaugusi par 53,1%. Mazāks vidējās iepirkumu vērtības pieaugums, tikai 32,8% vērojams dzelzceļu pakalpojumu jomas uzņēmumiem un ūdenssaimniecības uzņēmumiem, tikai 15,8%.

Savukārt vidējo iepirkumu vērtību samazinājums vērojams pasažieru pārvadājumu jomas uzņēmumiem, kur, salīdzinot ar 2013.gadu, 2014.gadā vidējā iepirkumu vērtība samazinājusies par 15,9 milj.EUR jeb 83,3%. Līdzīgi pasta pakalpojumu sniedzējiem vidējā iepirkumu vērtība, salīdzinot ar 2013.gadu, 2014.gadā ir samazinājusies par 3,3 milj.EUR jeb 74,8% mazāk kā gadu iepriekš. Nedaudz mazāks vidējās iepirkumu vērtības samazinājums vērojams ostu jomas uzņēmumiem – 2,0 milj.EUR, kas veido 33,0% mazāk par gadu iepriekš.

Kopējā vidējā iepirkumu vērtība virs ES līgumcenu sliekšņa iepirkumiem 2014.gadā ir 5 749 010 *euro*, kas salīdzinot ar 2013.gadu (6 642 750 *euro*) samazinājusies par 13,5%.

*3.4.attēls*

**Virs ES līgumcenu sliekšņa noslēgto līgumu summu īpatsvars attiecībā pret iepirkumu veidiem pa jomām 2014.gadā,%**

Salīdzinot kopējo noslēgto līgumu summu īpatsvaru pa sabiedrisko pakalpojumu sniedzēju jomām pēc iepirkumu veidiem, tad 2014.gadā būvdarbu iepirkumu lielākā īpatsvara daļa veidojās siltumapgādes, gāzes (88,4%) jomā. Otrs lielākais būvdarbu īpatsvars ir ostu jomas uzņēmumiem – 78,7% un ūdensapgādes uzņēmumiem – 72,3%.

Detalizētāk skatot noslēgto līgumu summu īpatsvaru sabiedrisko pakalpojumu sniedzēju jomās, tad 2014.gadā pasažieru pārvadājumu (95,1%) un elektroenerģijas (68,9%) jomas uzņēmumiem lielāko īpatsvara daļu veidoja preču iepirkumi.

Lielākais pakalpojumu iepirkumu īpatsvars vērojams pasta pakalpojumu jomas uzņēmumiem – 100,0%. Mazāk pakalpojumu iepirkumu īpatsvars ir lidostas jomas uzņēmumiem – 35,4%.

*3.6.tabula*

**Iepirkumu, līgumu veidu skaita un summas sadalījums pēc procedūru veidiem virs ES līgumcenu sliekšņa 2014.gadā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Procedūru veidi | | Procedūru | | Līgumu | | Vispārīgā vienošanās | | Noslēgto līgumu summa milj.EUR | |
| Skaits | Īpatsvars (%) | Procedūru skaits/ līgumu skaits | Līgumu skaita īpatsvars (%) | Procedūru skaits/ līgumu skaits | Līgumu skaita īpatsvars (%) | Summa, EUR | Īpatsvars (%) |
| Veicot atklātu konkursu | | 65 | 54,6% | 43/66 | 55,5% | 22/22 | 66,7% | 333 677 698 | 48,8% |
| Veicot slēgtu konkursu | | 3 | 2,6% | 3/3 | 2,5% | 0 | 0,0% | 30 805 863 | 4,5% |
| Veicot sarunu procedūru | nepublicējot dalības uzaicinājumu | 18 | 15,1% | 16/16 | 13,4% | 2/2 | 6,0% | 70 982 694 | 10,4% |
| publicējot dalības uzaicinājumu | 33 | 27,7% | 29/34 | 28,6% | 4/9 | 27,3% | 248 665 892 | 36,3% |
| **Kopā:** | 51 | 42,8% | 45/50 | 42,0% | 6/11 | 33,3% | 319 648 586 | 46,7% |
| **Pavisam kopā:** | | **119** | **100,0%** | **91/119** | **100,0%** | **28/33** | **100,0%** | **684 132 147** | **100,0%** |

Kā redzams, *3.6.tabulā*, skaita ziņā visvairāk iepirkumi virs ES līgumcenu sliekšņa veikti, piemērojot atklāta konkursa procedūru (65 reizes), kuru rezultātā 43 iepirkumos noslēgti 66 līgumi un 22 vispārīgajās vienošanās noslēgts 22 līgumi ar vispārīgās vienošanās dalībniekiem par 333,6 milj.EUR, veidojot 48,8% īpatsvaru no visas kopējās noslēgto līgumu summas iepirkumiem virs ES līgumcenu sliekšņa. Savukārt skaita ziņā vismazāk piemērotas slēgta konkursa procedūras – 3 slēgti konkursi, kuru rezultātā noslēgti 3 līgumi par 30,8 milj.EUR, veidojot 4,5% īpatsvaru no visas kopējās noslēgto līgumu summas iepirkumiem virs ES līgumcenu sliekšņa.

Otra visbiežāk piemērotā procedūra iepirkumiem virs ES līgumcenu sliekšņa bija sarunu procedūra, kura 2014.gadā piemērota 51 reizi jeb 42,8% gadījumos no visiem veiktajiem iepirkumiem virs ES līgumcenu sliekšņa. Visvairāk sarunu procedūras piemērotas, publicējot dalības uzaicinājumu – kopumā 33 reizes, un nepublicējot dalības uzaicinājumu – 18 reizes. Savukārt metu konkursi šajā gadā nav organizēti. Veicot sarunu procedūras, sešos iepirkumos piemērota vispārīgā vienošanās, kā rezultātā noslēgti 11 līgumi ar vispārīgās vienošanās dalībniekiem. Četros iepirkumos piemērota sarunu procedūra, publicējot dalības uzaicinājumu, un noslēgti 9 vispārīgās vienošanās līgumi. Pārējos divos iepirkumos piemērota sarunu procedūra, nepublicējot dalības uzaicinājumu, kur vispārīgās vienošanās rezultātā noslēgti divi līgumi.

Salīdzinot ar 2013.gadu, piemēroto sarunu procedūru skaits 2014.gadā pieaudzis par 27,5% jeb 11 procedūrām un attiecīgi atklāts konkurss – sarucis par 5,8% jeb 4 procedūrām. Savukārt slēgtu konkursa procedūru skaits pieaudzis par 50,0% jeb vienu procedūru. Arī 2013.gadā metu konkurss netika piemērots.

2014.gadā 28 iepirkumos sabiedrisko pakalpojumu sniedzēji iepirkumu rezultātā noslēguši 33 vispārīgās vienošanās par kopējo summu 174,0 milj.EUR, kur, veicot 22 atklātos konkursus, tika noslēgtas 22 vispārīgās vienošanās par 145,1 milj.EUR, un 4 sarunu procedūras, publicējot dalības uzaicinājumu, noslēgtas 9 vispārīgās vienošanās par 17,0 milj.EUR, un 2 sarunu procedūras, nepublicējot dalības uzaicinājumu, noslēgtas 2 vispārīgās vienošanās par 11,8 milj.EUR.

Visbiežāk sabiedrisko pakalpojumu sniedzēji vispārīgo vienošanos piemēro preču piegādes iepirkumos – 21 reizi, bet pakalpojuma iepirkumos – 6 reizes un vienu reizi būvdarbu iepirkumos. Elektroenerģijas jomas uzņēmumi visvairāk (kopā 24 vispārīgās vienošanās iepirkumi) rīkojuši preču piegādes iepirkumus (11) par elektrisko mehānismu, iekārtu un palīgmateriālu iegādi un pakalpojuma iepirkumus (4) par remonta un apkopes pakalpojumiem. Savukārt pasažieru pārvadājumu uzņēmumi visas vispārīgās vienošanās (kopā 3 vispārīgās vienošanās iepirkumi) veikuši par naftas produktu, degvielas, elektroenerģijas un pārējo enerģijas avotu iepirkumiem. Ostu jomas uzņēmums Rīgas Brīvostas pārvalde vispārīgo vienošanos piemērojusi būvdarbu iepirkumā par - ūdensceļu būvdarbu veikšanu.

*3.7.tabula*

**Līgumu skaita un līgumu summas sadalījums pēc sarunu procedūru izvēles, nepublicējot dalības uzaicinājumu nosacījumiem virs ES līgumcenu sliekšņa 2014.gadā**

|  |  |  |  |
| --- | --- | --- | --- |
| Sarunu procedūru gadījumi, kad nav publicēti dalības uzaicinājumi | Noslēgto līgumu skaits | Noslēgto līgumu summa, EUR | Īpatsvars (%) |
| Nav iesniegti piedāvājumi vai pieteikumi iepirkuma procedūrai, par kuru bijis publicēts dalības uzaicinājums, vai ir iesniegti iepirkuma procedūras dokumentos noteiktajām prasībām neatbilstoši piedāvājumi un iepirkuma līguma noteikumi būtiski neatšķiras no iepriekš izsludinātajā attiecīgajā iepirkuma procedūrā paredzētajām līguma izpildei nepieciešamajām prasībām | 2 | 3 985 350 | 5,6% |
| Tehnisku vai māksliniecisku iemeslu dēļ vai tādu iemeslu dēļ, kuri saistīti ar izņēmuma tiesību aizsardzību, līgumu var noslēgt tikai ar konkrētu piegādātāju | 13 | 42 767 508 | 60,3% |
| Sabiedrisko pakalpojumu sniedzējam nepieciešamas papildu piegādes no sākotnējā preču piegādātāja (ražotāja), lai papildinātu vai daļēji nomainītu tā rīcībā jau esošās preces vai iekārtas, jo, izvēloties citu preču piegādātāju (ražotāju), sabiedrisko pakalpojumu sniedzējam vajadzētu iepirkt preces, kuras tehniski atšķirtos no tā rīcībā jau esošajām precēm, un šāda atšķirība radītu ar preču vai iekārtu uzturēšanu un ekspluatāciju saistītas grūtības | 2 | 11 809 836 | 16,6% |
| Līguma priekšmets ir tādu preču piegāde, kuras tiek kotētas un kuras sabiedrisko pakalpojumu sniedzējs pērk preču biržā | 1 | 12 420 000 | 17,5% |
| **Pavisam kopā** | **18** | **70 982 694** | **100,0%** |

Kā redzams *3.7.tabulā*, tad, piemērojot sarunu procedūru, nepublicējot dalības uzaicinājumu, sabiedrisko pakalpojumu sniedzēji: VAS „Latvenergo”, A/S „Augstsprieguma tīkls”, SIA „LDZ infrastruktūra”, VAS „Latvijas dzelzceļš”, Rīgas pašvaldības SIA „Rīgas satiksme” un VAS „Latvijas Pasts” noslēdza 18 līgumus par kopējo līgumu summu 70,9 milj.EUR. Sarunu procedūrā, nepublicējot dalības uzaicinājumu, attiecībā pret 2013.gadu, noslēgto līgumu skaits ir pieaudzis par 4 līgumiem, kā arī līgumsumma pieaugusi par 51,9 milj.EUR jeb 272,8% vairāk kā gadu iepriekš.

Skaita ziņā (13 līgumi) visvairāk sarunu procedūru, nepublicējot dalības uzaicinājumu, balstīts uz tehnisku, māksliniecisku un izņēmuma tiesību aizsardzību, kuru rezultātā noslēgtā līgumsumma sastāda 42,7 milj.EUR jeb 60,3% gadījumos no visu sarunu procedūru, nepublicējot dalības uzaicinājumu, kopējās līgumsummas. Salīdzinot ar 2013.gadu, veicot sarunu procedūru, balstoties uz tehnisku, māksliniecisku un izņēmuma tiesību aizsardzības prasībām, kopējā noslēgtā līgumu summa ir pieaugusi par 28,4 milj.EUR jeb 198,4%.

Tad seko vēl citi trīs sabiedrisko pakalpojumu sniedzēju sarunu procedūras nepublicējot dalības uzaicinājumu, piemērotie nosacījumi, kur lielākā līgumsumma balstīta uz preču piegādi kuras tiek kotētas un pirktas biržā, kur noslēgts viens līgums par 12,4 milj.EUR jeb 17,5% gadījumos no visu sarunu procedūru, nepublicējot dalības uzaicinājumu, kopējās līgumsummas. Salīdzinot ar 2013.gadu, piemērojot sarunu procedūru ar nosacījumu, ka nepieciešamas papildu preces no esošā ražotāja, tas ir pieaudzis par 7,1 milj.EUR jeb 150,9%.

*3.8.tabula*

**Virs ES līgumcenu sliekšņa veikto iepirkumu sadalījums pēc piemērotās iepirkumu procedūras pa jomām 2014.gadā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Veicot atklātu konkursu | | Veicot slēgtu konkursu | | Veicot sarunu procedūru | | Kopā | | Noslēgto līgumu summa milj.EUR | |
| Skaits | Īpatsvars (%) | Skaits | Īpatsvars (%) | Skaits | Īpatsvars (%) | Skaits | Īpatsvars (%) | Siumma, milj.EUR | Īpatsvars (%) |
| **Siltumapgāde, gāze** | | | | | | | | | |
| 2 | 66,7% | 0 | 0,0% | 1 | 33,3% | 3 | 100,0% | 16 314 757 | 2,4% |
| **Elektroenerģija** | | | | | | | | | |
| 24 | 42.9% | 0 | 0,0% | 32 | 57,1% | 56 | 100,0% | 343 280 207 | 50,2% |
| **Ūdensapgāde** | | | | | | | | | |
| 5 | 62,5% | 1 | 12,5% | 2 | 25,0% | 8 | 100,0% | 27 381 239 | 4,0% |
| **Dzelzceļu pakalpojumi** | | | | | | | | | |
| 15 | 55,6% | 0 | 0,0% | 12 | 44,4% | 27 | 100,0% | 189 824 487 | 27,7% |
| **Pasažieru pārvadājumi** | | | | | | | | | |
| 10 | 76,9% | 0 | 0,0% | 3 | 23,1% | 13 | 100,0% | 41 599 742 | 6,1% |
| **Pasta pakalpojumi** | | | | | | | | | |
| 0 | 0,0% | 0 | 0,0% | 1 | 100,0% | 1 | 100,0% | 1 110 000 | 0,2% |
| **Ostas** | | | | | | | | | |
| 7 | 100,0% | 0 | 0,0% | 0 | 0,0% | 7 | 100,0% | 28 947 674 | 4,2% |
| **Lidostas** | | | | | | | | | |
| 2 | 50,0% | 2 | 50,0% | 0 | 0,0% | 4 | 100,0% | 35 674 041 | 5,2% |
| **Kopā** | | | | | | | | | |
| **65** | **54,6%** | **3** | **2,5%** | **51** | **42,9%** | **119** | **100,0%** | **684 132 147** | **100,0%** |

2014.gadā visbiežāk sabiedrisko pakalpojumu sniedzēji iepirkumiem virs ES līgumcenu sliekšņa piemērojuši atklātu konkursu (65 procedūras), tad seko sarunu procedūras (51 procedūra) un slēgts konkurss (3 procedūras).

Visvairāk iepirkumu procedūras 2014.gadā piemērojuši elektroenerģijas pakalpojumu sniedzēji – 56 iepirkuma procedūras, t.sk. 32 sarunu procedūras un 24 atklāti konkursi, kuru rezultātā noslēgti līgumi par 343,2 milj.EUR. Līdzīgi kā 2013.gadā, visvairāk iepirkumi no kopējā iepirkumu skaita virs ES līgumcenu sliekšņa bijuši elektroenerģijas pakalpojumu sniedzējiem – par 18 procedūrām vairāk kā gadu iepriekš, bet noslēgtā līgumsumma pieaugusi par 202,6 milj.EUR jeb 144,0% vairāk kā gadu iepriekš.

Kā redzams *3.8.tabulā*, skaita ziņā visvairāk iepirkumiem virs ES līgumcenu sliekšņa piemērots atklāts konkurss – kopā 65 procedūras. Tā ostu, pasažieru pārvadājumu, dzelzceļu pakalpojumu, ūdensapgādes un siltumapgādes, gāzes pakalpojumu sniedzēju jomas uzņēmumi iepirkumiem visbiežāk piemērojuši atklātu konkursu (kopā – 39 procedūras). Salīdzinot ar 2013.gadu, atklātu konkursu visbiežāk bija piemērojuši dzelzceļa pakalpojumu sniedzēji.

Otra visbiežāk piemērotākā iepirkumu procedūra virs ES līgumcenu sliekšņa – sarunu procedūra, kuru visvairāk bija izvēlējušies elektroapgādes uzņēmumi – 32 iepirkuma procedūras jeb 62,7% no kopējā sarunu procedūru skaita. Salīdzinot ar 2013.gadu, visvairāk piemēroto sarunu procedūru skaits bija elektroenerģijas uzņēmumiem un tas pieaudzis par 28,0% jeb 7 procedūrām.

Ūdensapgādes un lidostu jomas uzņēmumi piemērojuši slēgtu konkursa procedūru – 3 slēgti konkursi jeb 2,5% īpatsvars no kopējā slēgto konkursu procedūru skaita. Savukārt 2013.gadā šī procedūra piemērota par 50,0% mazāk jeb 1 procedūru mazāk, salīdzinot ar 2014.gadu.

*3.9.tabula*

**Virs ES līgumcenu sliekšņa iepirkumu līgumu summu dalījums CPV kodu grupās 2014.gadā (%)**

|  |  |  |  |  |  |  |  |
| --- | --- | --- | --- | --- | --- | --- | --- |
| CPV kods | CPV koda atšifrējums | Noslēgto iepirkumu līgumu skaits | Īpat-svars (%) | Līgumu summa (milj.EUR) | Īpat-svars (%) | t.sk. līgumu summa ar ārvalstniekiem (milj.EUR) | Līgumu summas ar ārvalstniekiem īpatsvars (%) pret kopējo līgumu summu |
| 45000000-7 | Celtniecības darbi | 23 | 15,1% | 207 551 341 | 30,3% | 25 049 044 | 12,1% |
| 09000000-3 | Naftas produkti, degviela, elektroenerģija un pārējie enerģijas avoti | 20 | 13,2% | 153 306 447 | 22,4% | 38 537 520 | 25,1% |
| 31000000-6 | Elektriskie mehānismi, aparāti, iekārtas un palīgmateriāli, apgaismojums | 18 | 11,8% | 76 325 572 | 11,2% | 5 353 450 | 7,0% |
| 42000000-6 | Ražošanas iekārtas | 2 | 1,3% | 51 616 227 | 7,5% | 49 900 000 | 96,7% |
| 50000000-5 | Remonta un apkopes pakalpojumi | 19 | 12,5% | 47 178 263 | 6,9% | 978 550 | 2,1% |
| 34000000-7 | Transporta iekārtas un palīgiekārtas transportēšanai | 31 | 20,4% | 44 540 146 | 6,5% | 14 614 955 | 32,8% |
| 71000000-8 | Arhitektūras, būvniecības, inženiertehniskie un pārbaudes pakalpojumi | 5 | 3,3% | 24 688 132 | 3,6% | 6 842 134 | 27,7% |
| 66000000-0 | Finanšu un apdrošināšanas pakalpojumi | 10 | 6,6% | 18 198 744 | 2,7% | 1 244 455 | 6,8% |
| 65000000-3 | Komunālie pakalpojumi | 3 | 2,0% | 15 242 974 | 2,2% | 0 | 0,0% |
| 32000000-3 | Radio, televīzija, komunikāciju, telekomunikāciju un saistītās iekārtas un aparāti | 3 | 2,0% | 12 340 485 | 1,8% | 5 406 913 | 43,8% |
| 38000000-5 | Laboratorijas, optiskās un precīzijas ierīces (izņemot brilles) | 1 | 0,6% | 7 525 000 | 1,1% | 0 | 0,0% |
| 90000000-7 | Notekūdeņu, atkritumu, tīrīšanas un vides pakalpojumi | 2 | 1,3% | 5 768 644 | 0,8% | 0 | 0,0% |
| 79000000-4 | Uzņēmējdarbības pakalpojumi, tiesības, tirgzinība, konsultēšana, darbinieku vervēšana, iespiešana un drošība | 3 | 2,0% | 5 594 589 | 0,8% | 0 | 0,0% |
| 14000000-1 | Raktuvju, parasto metālu un saistītā produkcija | 1 | 0,6% | 3 430 350 | 0,5% | 0 | 0,0% |
| 24000000-4 | Ķīmiskie produkti | 3 | 1,9% | 2 824 160 | 0,4% | 2 824 160 | 100,0% |
| 44000000-0 | Būvkonstrukcijas un materiāli, būvniecības palīgmateriāli (izņemot elektroierīces) | 2 | 1,3% | 2 021 073 | 0,3% | 0 | 0,0% |
| 48000000-8 | Programmatūras pakotne un informācijas sistēmas | 1 | 0,7% | 1 608 397 | 0,2% | 0 | 0,0% |
| 16000000-5 | Lauksaimniecības tehnika | 2 | 1,3% | 1 523 022 | 0,2% | 0 | 0,0% |
| 30000000-9 | Biroja un skaitļošanas tehnika, aprīkojums un piederumi, izņemot mēbeles un programmatūru | 1 | 0,7% | 1 205 141 | 0,2% | 0 | 0,0% |
| 72000000-5 | IT pakalpojumi konsultēšana, programmatūras izstrāde, internets un atbalsts | 1 | 0,7% | 1 074 291 | 0,2% | 0 | 0,0% |
| 64000000-6 | Pasta un telekomunikāciju pakalpojumi | 1 | 0,7% | 569 149 | 0,1% | 0 | 0,0% |
|  | **Kopā:** | **152** | **100,0%** | **684 132 147** | **100,0%** | **150 751 181** | **22,0%** |

Sīkāk dalot iepirkumus pēc CPV klasifikatora, *3.9.tabulā* redzams, ka celtniecības darbi ar vispārīgo CPV kodu 4500000-7 ir vislielākā noslēgto līgumu summa 207,5 milj.EUR, kas veido 30,3% lielu īpatsvaru no visas virs ES līgumcenu sliekšņa veikto iepirkumu rezultātā noslēgto līgumu summas.

Otrs lielākais noslēgto līgumcenu īpatsvars no kopējās līgumu summas bija par iepirkumiem ar vispārīgo CPV koda atšifrējumu – naftas produkti, degviela, elektroenerģijas un pārējie enerģijas avoti, par kopējo summu 153,3 milj.EUR, tad seko elektriskie mehānismi, aparāti, iekārtas un palīgmateriāli, apgaismojums par kopējo līgumu summu 76,3 milj.EUR.

Pakalpojumu kategorijā lielākais līgumcenu īpatsvars no kopējās līgumu summas bija par remonta un apkopes pakalpojuma iepirkumiem ar vispārīgo CPV kodu 50000000-5 par 47,1 milj.EUR, kas veido 6,9% lielu īpatsvaru no visas virs ES līgumcenu sliekšņa veikto iepirkumu rezultātā noslēgto līgumu summas.

Kopumā nākas secināt, ka līgumu summu sadalījums CPV kodu grupās, salīdzinot ar 2013.gadu, 2014.gadā krasi palielinājies būvdarbu (CPV kods 45000000-7) iepirkumiem par 139,7 milj.EUR jeb 106,8%. Gan 2013.gada, gan 2014.gada otra lielākā iepirkumu grupa ir naftas produkti, degviela, elektroenerģija un pārējie enerģijas avoti (CPV kods 09000000-3), kur 2014.gadā līgumu summa pieaugusi par 19,6 milj.EUR jeb 14,7% vairāk kā gadu iepriekš.

Pakalpojumu kategorijā līgumu summu sadalījums mainījies no vajadzības veikt iepirkumus transporta pakalpojumiem (izņemot atkritumu transportu) (CPV kods 60000000-8) 2013.gadā uz remonta un apkopes pakalpojumiem (CPV kods 50000000-5), kuru līgumu summa savukārt palielinājusies par 36,9 milj.EUR jeb 359,1%.

No visas virs ES līgumcenu sliekšņa noslēgto līgumu summas 22,0% veido iepirkumu rezultātā noslēgto līgumu summas ar ārvalstu piegādātājiem. Vislielākā ar ārvalstu komersantiem noslēgtā līgumu summa 49,9 milj.EUR, kas veido 96,7% lielu īpatsvaru no visas līgumsummas ar ārvalstniekiem, ir par ražošanas iekārtu iegādi. Šīs preces piegādās komersanti no Krievijas. Mazāka noslēgtā līgumu summa - 2,8 milj.EUR bet ar 100% lielu īpatsvaru ir saistīta ar ķīmisko produktu iegādi, kur piegādātāji ir no Igaunijas un Somijas.

Otra lielākā noslēgtā līgumu summas ar ārvalstu piegādātājiem par 38,5 milj.EUR jeb 25,1% īpatsvara no kopējās ārvalstu piegādātāju noslēgtās līgumsummas ir par naftas produktu, degvielas elektroenerģijas piegādi. Šīs preces piegādās komersanti no Norvēģijas un Lietuvas.

*3.10.tabula*

**Virs ES līgumcenu sliekšņa noslēgto līgumu summu un skaita sadalījums pēc piegādātāju valstiskās piederības 2014.gadā**

|  |  |  |  |  |
| --- | --- | --- | --- | --- |
| Piegādātāji | Līgumu skaits | Īpatsvars (%) | Noslēgto līgumu summa (milj.EUR) | Īpatsvars (%) |
| Latvijas | 121 | 79,6% | 532 645 676 | 78,0% |
| Citas Eiropas Savienības valstis | 24 | 15,8% | 68 510 947 | 10,0% |
| Citas valstis | 7 | 4,6% | 82 240 234 | 12,0% |
| **Kopā** | **152** | **100,0%** | **684 132 147** | **100,0%** |

2014.gadā virs ES līgumcenu sliekšņa veikto iepirkumu rezultātā kopumā tika noslēgti 152 līgumi par kopējo summu 684,1 milj.EUR (skat. *3.10.tabula*). No kopējā noslēgto līgumu skaita 31 reizi līgumi tika slēgti ar komersantiem no ārvalstīm. Noslēgto līgumu summas ar komersantiem no ārvalstīm veido 150,7 milj.EUR jeb 22,0% lielu īpatsvaru no visas kopējās virs ES līgumcenu sliekšņa veikto iepirkumu rezultātā noslēgtās līgumu summas. Savukārt ar komersantiem no Latvijas 2014.gadā noslēgts 121 līgums par kopējo summu – 532,6 milj.EUR jeb 78,0% lielu īpatsvaru no visas kopējās virs ES līgumcenu sliekšņa veikto iepirkumu rezultātā noslēgtās līgumu summas.

Salīdzinot ar 2013.gadu, šajā gadā virs ES līgumcenu sliekšņa noslēgto līgumu summu apjoms ar komersantiem no ārvalstīm ir samazinājies par 123,0 milj.EUR jeb 44,9%, bet noslēgto līgumu summa ar komersantiem no Latvijas ir pieaugusi par 69,0 milj.EUR jeb 14,9% vairāk kā šajā pašā piegādātāju grupā gadu iepriekš.

*3.11.tabula*

**Virs ES līgumcenu sliekšņa noslēgto līgumu summu sadalījums pēc to piegādātājiem pa iepirkumu veidiem 2014.gadā**

|  |  |  |  |  |  |  |
| --- | --- | --- | --- | --- | --- | --- |
| Piegādātāji | Būvdarbi (milj.EUR) | Īpatsvars (%) | Preču piegāde (milj.EUR) | Īpatsvars (%) | Pakalpojumi (milj.EUR) | Īpatsvars (%) |
| Vietējie | 182 502 297 | 87,9% | 241 629 022 | 67,4% | 109 249 647 | 92,3% |
| Ārvalstu | 25 049 044 | 12,1% | 116 636 998 | 32,6% | 9 065 139 | 7,7% |
| **Kopā** | **207 551 341** | **100,0%** | **358 266 020** | **100,0%** | **118 314 786** | **100,0%** |

Kā redzams *3.11.tabulā*, tad, dalot virs ES līgumcenu sliekšņa veiktos iepirkumus pa iepirkumu veidiem, būvdarbu iepirkumu rezultātā kopējā noslēgtā līgumu summa ar ārvalstu komersantu sastāda 25,0 milj.EUR, kas no kopējās noslēgto līgumu summas būvdarbu iepirkumiem veidoja 12,1% lielu īpatsvaru. Rīgas Brīvostas pārvaldei 2014.gadā ir bijis būvdarbu iepirkums „Rīgas Brīvostas akvatorijas padziļināšanas darbi 2014./2015.gadā”, slēdzot vienu vispārīgo vienošanos ar Dānijas, Somijas un Nīderlandes komersantiem. Un otrs A/S „Latvijas Gāze” būvdarbu iepirkums „24 urbumu remonts AS „Latvijas Gāze” ekspluatācijas iecirknim „Inčukalna pazemes gāzes krātuvē”” ar komersantu no Krievijas. Savukārt ar Latvijas komersantiem kopējā noslēgtā līgumu summa par būvdarbu iepirkumiem sastāda 182,5 milj.EUR, kas veido 87,9% īpatsvaru no kopējās būvdarbu iepirkumu līgumcenas virs ES līgumcenu sliekšņa. Viens no vērienīgākajiem 2014.gada būvdarbu iepirkumiem ir VAS „Latvijas dzelzceļš” būvdarbu iepirkumu līgums par „Šķirotavas stacijas centralizācijas modernizāciju” ar komersantu no Latvijas. Salīdzinot būvdarbu iepirkumu līgumu summas izmaiņas attiecībā pret 2013.gadu, tad 2014.gadā būvdarbu līgumu summa ar piegādātājiem no ārvalstīm ir pieaugusi par 10,3 milj.EUR jeb 70,4%.

Tāpat kā 2013.gadā lielākais kopējo noslēgto līgumu summu īpatsvars par preču piegādes iepirkumiem bija ar Latvijas komersantiem – par 241,6 milj.EUR, kas no kopējās noslēgto līgumu summas par preču piegādes iepirkumiem veido 67,4% lielu īpatsvaru.

Salīdzinot preču piegādes iepirkumu līgumu summas izmaiņas attiecībā pret 2013.gadu, tad 2014.gadā preču piegādes līgumu summa ar piegādātājiem no ārvalstīm ir samazinājusies par 140,4 milj.EUR jeb 54,6%, un ar piegādātājiem no Latvijas arī ir samazinājusies par 18,8 milj.EUR jeb 7,8%.

Savukārt par pakalpojumu iepirkumiem sabiedrisko pakalpojumu sniedzēji ar Latvijas komersantiem 2014.gadā ir noslēguši līgumus par kopējo summu 109,2 milj.EUR, kas veido 92,3% īpatsvaru no kopējās pakalpojumu iepirkumu līgumu summas virs ES līgumcenu sliekšņa. Attiecīgi ar ārvalstu komersantiem sabiedrisko pakalpojumu sniedzēji ir slēguši pakalpojumu līgumus par kopējo summu 9,0 milj.EUR, kas salīdzinājumā ar 2013.gadu ir par 7,0 milj.EUR lielāka (jeb 344,5%) kā gadu iepriekš. Bet ar piegādātājiem no Latvijas salīdzinājumā ar 2013.gadu, tad 2014.gadā tā ir pieaugusi par 22,3 milj.EUR jeb 25,6%.

*3.12.tabula*

**Virs ES līgumcenu sliekšņa noslēgto līgumu skaita un summu sadalījums pēc jomām 2014.gadā**

|  |  |  |  |  |  |  |
| --- | --- | --- | --- | --- | --- | --- |
| Darbības jomas | Noslēgto līgumu skaits ar piegādātājiem no: | | Noslēgtās līgumu summas ar piegādātājiem no: | | | |
| Latvijas | Ārvalstīm | Latvijas | | Ārvalstīm | |
| Milj.EUR | Īpatsvars (%) | Milj.EUR | Īpatsvars (%) |
| Siltumapgāde, gāze | 2 | 1 | 1 892 713 | 0,4% | 14 422 044 | 9,6% |
| Elektroenerģija | 56 | 15 | 236 501 365 | 44,3% | 106 778 842 | 70,8% |
| Ūdensapgāde | 8 | 2 | 26 357 079 | 4,9% | 1 024 160 | 0,7% |
| Dzelzceļu pakalpojumi | 27 | 10 | 177 169 807 | 33,2% | 12 654 680 | 8,4% |
| Pasažieru pakalpojumi | 13 | 1 | 37 599 742 | 7,0% | 4 000 000 | 2,7% |
| Pasta pakalpojumi | 1 | 0 | 1 110 000 | 0,2% | 0 | 0,0% |
| Ostas | 11 | 1 | 18 320 674 | 3,4% | 10 627 000 | 7,0% |
| Lidostas | 3 | 1 | 34 429 586 | 6,5% | 1 244 455 | 0,8% |
| **Kopā** | **121** | **31** | **533 380 966** | **100,0%** | **150 751 181** | **100,0%** |

Atsevišķi salīdzinot noslēgtās līgumu summas iepirkumiem virs ES līgumcenu sliekšņa pēc darbības jomām, *3.12.tabulā* redzams, ka summas ziņā vislielākos līgumus ar komersantiem no ārvalstīm noslēguši elektroenerģijas jomas uzņēmumi, t.i., kopsummā par 106,7 milj.EUR, kas veido 70,8% īpatsvaru no kopējās noslēgto līgumu summas ar komersantiem no ārvalstīm. Salīdzinājumā ar 2013.gadu, 2014.gadā noslēgtā līgumu summa ar ārvalstu komersantiem elektroenerģijas jomā ir pieaugusi par 66,0 milj.EUR jeb 162,3%.

Otru lielāko noslēgto līgumu summu īpatsvaru 2014.gadā ar ārvalstu komersantiem veido siltumapgādes, gāzes jomas uzņēmumi, 2014.gadā siltumapgādes jomas uzņēmumi virs ES līgumcenu sliekšņa līgumus ar ārvalstu pretendentiem noslēguši par 14,4 milj.EUR, kas veido 9,6% lielu īpatsvaru. 2013.gadā siltumapgādes jomas uzņēmumi virs ES līgumcenu sliekšņa veikto iepirkumu rezultātā ar ārvalstu komersantiem noslēdza līgumus par 4,8 milj.EUR, un attiecīgi 2014.gadā kopējā līgumu summa veido 14,4 milj.EUR jeb 198,1% pieaugumu.

Salīdzinot ar 2013.gadu, 2014.gadā pieaugums vēl vērojams ūdensapgādes (par 2,8% vairāk), dzelzceļu pakalpojumu (par 455,8% vairāk) un lidostas jomas (par 100,0% vairāk) uzņēmumiem.

Salīdzinājumā ar 2013.gadu 2014.gadā noslēgtā līgumu summa ar ārvalstu komersantiem pasažieru pārvadājumu jomas uzņēmumiem samazinājusies par 203,4 milj.EUR un ostu jomā samazinājusies par 6,8 milj.EUR, savukārt pasta pakalpojumu jomā, tāpat kā gadu iepriekš, netika slēgti līgumi ar ārvalstu piegādātājiem.

Attiecīgi salīdzinot noslēgtās līgumu summas iepirkumiem virs ES līgumcenu sliekšņa pēc darbības jomām, visvairāk ar komersantiem no Latvijas izvēlējušies slēgt līgumus elektroenerģijas jomas uzņēmumi, kur 2014.gadā noslēgti līgumi par 236,5 milj.EUR, kas veido 44,3% īpatsvaru no kopējās noslēgto līgumu summas ar komersantiem no Latvijas. Salīdzinājumā ar 2013.gadu, 2014.gadā noslēgtā līgumu summa ar komersantiem no Latvijas elektroenerģijas jomā bija 136,4 milj.EUR.

Otru lielāko noslēgto līgumu summu īpatsvaru 2014.gadā ar komersantiem no Latvijas veidoja dzelzceļu pakalpojumu jomas uzņēmumi. 2014.gadā dzelzceļu pakalpojumu jomas uzņēmumi virs ES līgumcenu sliekšņa līgumus ar Latvijas pretendentiem noslēguši par 177,1 milj.EUR, veidojot 33,2% lielu īpatsvaru. 2013.gadā dzelzceļu pakalpojumu jomas uzņēmumi virs ES līgumcenu sliekšņa veikto iepirkumu rezultātā ar komersantiem no Latvijas noslēdza līgumus par 145,8 milj.EUR, un attiecīgi 2014.gadā kopējā līgumu summa veido 177,1 milj.EUR jeb 21,4% pieaugumu.

Salīdzinot ar 2013.gadu, 2014.gadā noslēgtā līgumu summa ar komersantiem no Latvijas arī ūdensapgādes jomā pieaugusi par 9,5 milj.EUR un lidostu jomā par 26,0 milj.EUR vairāk kā gadu iepriekš.

Savukārt salīdzinājumā ar 2013.gadu 2014.gadā noslēgto līgumu skaits ar ārvalstniekiem samazinājies par 4 līgumiem, un ar Latvijas komersantiem tas samazinājies par 224 līgumiem.

*3.13.tabula*

**Virs ES līgumcenu sliekšņa noslēgto līgumu summu sadalījums pēc piegādātāju valstiskās piederības 2014.gadā un attiecībā pret 2013.gadu**

|  |  |  |  |  |  |
| --- | --- | --- | --- | --- | --- |
| Komersantu valstiskā piederība | Līgumu skaits | Noslēgto līgumu summa (milj.EUR) | Īpatsvars (%) | Noslēgto līgumu summa 2013.gadā (milj.EUR) | Īpatsvars (%) attiecībā pret 2013.gadu |
| Latvija | 121 | 533 380 966 | 78,0% | 463,5 | 15,1% |
| Krievija | 3 | 68 322 044 | 10,0% | 28,1 | 142,7% |
| Lietuva | 6 | 26 398 800 | 3,9% | 1,4 | 1737,4% |
| Norvēģija | 1 | 12 420 000 | 1,8% | 0 | 0,0% |
| Dānija | 1 | 10 627 000 | 1,6% | 0 | 0,0% |
| Polija | 1 | 9 073 000 | 1,3% | 75,8 | -88,0% |
| Somija | 3 | 8 451 368 | 1,2% | 1,4 | 482,5% |
| Zviedrija | 1 | 5 357 409 | 0,8% | 0,8 | 566,7% |
| Čehija | 4 | 4 456 375 | 0,7% | 132,5 | -96,6% |
| Horvātija | 3 | 1 646 510 | 0,2% | 2,8 | -43,0% |
| Igaunija | 3 | 1 447 710 | 0,2% | 3,1 | -54,2% |
| Turcija | 1 | 735 290 | 0,1% | 0,7 | -1,4% |
| Austrija | 1 | 614 775 | 0,1% | 0,7 | -15,6% |
| Šveice | 1 | 555 000 | 0,1% | 0 | 0,0% |
| Vācija | 1 | 438 000 | 0,1% | 17,8 | -97,6% |
| Baltkrievija | 1 | 207 900 | 0,0% | 5,5 | -96,3% |
| Lielbritānija | 0 | 0 | 0,0% | 1,8 | -100,0% |
| Ungārija | 0 | 0 | 0,0% | 0,7 | -100,0% |
| **Kopā:** | **152** | **684 132 147** | **100,0%** | **737,3** | **-7,2%** |

*3.13.tabulā* redzams, kā sīkāk iedalās noslēgto līgumu summas iepirkumiem virs ES līgumcenu sliekšņa ar komersantiem no ārvalstīm. Skaita un summas ziņā visapjomīgākie līgumi (no visiem līgumiem, kuri noslēgti ar komersantiem no ārvalstīm) joprojām ik gadu tiek slēgti ar Eiropas Savienības dalībvalstīm. Salīdzinot ar 2013.gadu, 2014.gadā pieaudzis esošo ārvalstu komersantu skaits, pievienojušies vēl dalībnieki no Norvēģijas, Dānijas un Šveices. Turpat 2014.gadā nav slēgti līgumi ar komersantiem no Lielbritānijas un Ungārijas.

Kā viena no ES dalībvalstīm, ar kuras komersantiem noslēgtās summas ziņā ir slēgti apjomīgi līgumi, ir Lietuva – 26,3 milj.EUR, kas arī veido lielāko noslēgto līgumu summas īpatsvaru (3,9%) (apjomīgākais iepirkums ir par AS „Augstsprieguma tīkls” noslēgto līgumu „Līgumi par elektroenerģijas iepirkšanu un pārdošanu elektroenerģijas pārvades sistēmas balansēšanas nodrošināšanai”), un otrs apjomīgākais līgums ir ar Norvēģiju – 12,4 milj.EUR, kas veido 1,8% lielu noslēgtās līgumu summas īpatsvaru (par AS „Augstsprieguma tīkls” noslēgto līgumu „Tirdzniecības dalībnieka līgums, kas paredz elektroenerģijas iegādi un pārdošanu (tirdzniecību) Nord Pool Spot elektroenerģijas biržā”) starp komersantiem no ārvalstīm. Salīdzinot ar 2013.gadu, 2014.gadā noslēgtā līgumu summa ar komersantu no Lietuvas pieaugusi par 24,9 milj.EUR, bet ar Norvēģijas komersantiem 2013.gadā netika slēgti līgumi.

Lielākā noslēgto līgumu summa par trīs līgumiem ir ar komersantiem no Krievijas – 68,3 milj.EUR, kas veido 10,0% lielu noslēgtā līgumu summas īpatsvaru starp komersantiem no ārvalstīm. 2013.gadā ar komersantiem no Krievijas virs ES līgumcenu sliekšņa veikto iepirkumu rezultātā līgumi tika noslēgti par 28,1 milj.EUR, savukārt 2014.gadā jau par 68,3 milj.EUR, kas par 142,7% pieaudzis.

Vislielākais noslēgto līgumu summas kritums vērojams tiem līgumiem, kuri slēgti ar komersantiem no Polijas, Čehijas, Horvātijas, Igaunijas, Turcijas, Austrijas, Vācijas un Baltkrievijas. Ja 2013.gadā ar komersantiem no Vācijas sabiedrisko pakalpojumu sniedzēji līgumus noslēdza par kopējo summu 17,8 milj.EUR, tad 2014.gadā kopējā līgumsumma sastāda tikai 0,4 milj.EUR.

*3.5.attēls*

**Piegādātāju valstiskās piederības dinamika, % no kopējās līgumu skaita un kopējās līgumu summas no 2011. līdz 2014.gadam**

Aplūkojot piegādātāju valstisko piederību virs ES līgumcenu sliekšņa iepirkumos, vērojams vietējo piegādātāju skaita stabils pieaugums, kur 2014.gadā tas sastāda 79,6% īpatsvarus no kopējā noslēgto līgumu skaita. Lielākais vietējo piegādātāju līgumu skaita rādītājs tika uzrādīts 2013.gadā, sasniedzot 90,8% īpatsvaru. Salīdzinot ar 2013.gada datiem, tad līguma skaits vietējiem piegādātājiem samazinājies par 64,9% jeb 224 līgumiem. Savukārt ārvalstu piegādātāju skaits 2014.gadā sasniedzis 20,4% īpatsvaru no kopējā noslēgtā līgumu skaita. Salīdzinot ar 2013. gada datiem, ārvalstu pretendentu skaits samazinājies par 11,4%. Ārvalstu pretendentu iespiešanās Latvijas tirgū joprojām ir vērojama zemākā līmenī nekā uzņēmumiem no Latvijas. Lai arī virs ES līgumcenu sliekšņa publikācijas tiek publicētas ES Oficiālajā Vēstnesī, ārvalstu piegādātāju skaita samazināšanos varētu raksturot ar ārvalstnieku piedalīšanos iepirkumos caur meitasuzņēmumiem, kuri reģistrēti Latvijā.

Vidējais ārvalstnieku piegādātāju skaita pieauguma temps norādītajā laika periodā ir 16,2% gadā.

Kā redzams *3.5.attēlā*, 2014.gadā strauji krities ārvalstu pretendentu noslēgtās līgumu summas īpatsvars no 37,1% 2013.gadā uz 22,0% 2014.gadā, sasniedzot 2011.gada līmeni. Kopumā nākas secināt, ka vidējā līgumu vērtība noslēgtajiem līgumiem ar ārvalstu piegādātājiem ir samērā augsta, un 2014.gadā tā sastāda 4,8 milj.EUR, kas, salīdzinot ar 2013.gada vidējo noslēgto līgumu summu ārvalstu piegādātājiem (2013.gada vidējā līgumu summa ārvalstu piegādātājiem – 7,8 milj.EUR), samazinājusies par 2,9 milj.EUR jeb 37,8%.

1. **Zem ES līgumcenu sliekšņa veiktie iepirkumi**

Pārskata periodā 221 sabiedrisko pakalpojumu sniedzēji atbilstoši Sabiedrisko pakalpojumu sniedzēju iepirkumu likumam noslēdzis līgumus, veicot tirgus izpēti, vai veicis maksājumus, iegādājoties preces, pakalpojumus vai būvdarbus, nepiemērojot likumā noteiktās procedūras, jeb iepirkumi zem ES līgumcenu sliekšņa ir par kopējo summu 680,3 milj.EUR, kas veido 41,7% īpatsvaru no kopējās noslēgto līgumu summas (pavisam kopā – 1 632 milj.EUR).

Salīdzinot ar 2013.gadu, 2014.gadā kopējā noslēgtā līgumu summa pieaugusi par 162,6 milj.EUR jeb 31,4% vairāk kā gadu iepriekš.

*4.1.tabula*

**Noslēgto iepirkumu līgumu skaita un noslēgtās līgumu summas zem ES līgumcenu sliekšņa sadalījums pa iepirkumu veidiem 2014.gadā**

|  |  |  |  |  |
| --- | --- | --- | --- | --- |
| Iepirkumu veids | Noslēgto iepirkumu līgumu skaits | Noslēgto līgumu summa (milj.EUR) | Īpatsvars (%) | Vidējā iepirkumu līgumu vērtība, EUR |
| Būvdarbi | 5 302 | 235 198 189 | 34,6% | 44 360 |
| Preces | 37 948 | 141 362 004 | 20,8% | 3 725 |
| Pakalpojumi | 29 671 | 303 780 477 | 44,7% | 10 238 |
| **Kopā:** | **72 921** | **680 340 670** | **100,0%** | **9 329** |

Kā redzams 4.1.tabulā, dalot noslēgto iepirkumu līgumu skaitu pa iepirkumu veidiem, 2014.gadā sabiedrisko pakalpojumu uzņēmumi kopā noslēguši 72 921 līgumu (ieskaitot pavadzīmes un čekus, ja nav rakstiska līguma) zem ES līgumcenu sliekšņa.

Lielāko noslēgto iepirkumu līgumu skaitu par iepirkumiem zem ES līgumcenu sliekšņa veido preču piegādes iepirkumi, par kuriem noslēgti 37 948 līgumi ar kopējo līgumu summu 141,3 milj.EUR, kas veido 20,8% īpatsvaru no kopējās noslēgtās līgumu summas. Savukārt skaita ziņā par pakalpojumu iepirkumiem ir noslēgts 29 671 līgums par kopējo līgumu summu 303,7 milj.EUR, kas veido 44,7% īpatsvaru no kopējās noslēgto līgumu summas. Zem ES līgumcenu sliekšņa mazākais noslēgto līgumu skaits ir būvdarbu iepirkumiem, kur noslēgti 5 302 līgumi par kopējo noslēgto līgumu summu 235,1 milj.EUR, kas veido 34,6% īpatsvaru no kopējās līgumu summas.

Salīdzinot ar 2013.gadu, 2014.gadā zem ES līgumcenu sliekšņa noslēgto līgumu summa pakalpojumu iepirkumos pieaugusi par 181,9 milj.EUR jeb 149,4%, preču piegādes iepirkumiem noslēgtā līgumu summa samazinājusies par 12,7 milj.EUR jeb 8,3%, bet būvdarbu iepirkumiem līgumu summa samazinājusies par 6,5 milj.EUR, jeb 2,7% mazāk kā gadu iepriekš.

Detalizētāk aplūkojot vidējo līguma vērtību pēc iepirkuma veida, lielāko viena līguma vidējo vērtību veido būvdarbu iepirkumi. 2014.gadā sabiedrisko pakalpojumu uzņēmumiem viena iepirkuma vidējā līguma vērtība būvdarbu iepirkumiem, kuriem netiek piemērotas procedūras (iepirkumiem zem ES līgumcenu sliekšņa), kopā sastāda 44 360 *euro*. Otra lielākā iepirkuma vidējā līguma vērtība ir pakalpojumu iepirkumiem, tā sastāda 10 238 *euro*, savukārt preču piegādes iepirkumiem vidējā līguma vērtība sastāda 3 725 *euro*.

Līdzīgi kā 2013.gadā, arī 2014.gadā vidējā iepirkumu līgumu vērtība būvdarbu iepirkumiem palielinājās par 524 *euro* jeb 1,2%, bet pakalpojumu iepirkumiem palielinājās par 5 900 *euro* jeb 136,0%. Salīdzinot preču piegādes iepirkumu vidējo vērtību attiecībā pret 2013.gadu, tad 2014.gadā preču vidējā vērtība samazinājās par 566 *euro* jeb 13,2%.

*4.1.attēls*

**Zem ES līgumcenu sliekšņa noslēgto līgumu summu sadalījums pēc sabiedrisko pakalpojumu sniedzēju jomām 2014.gadā, %**

Bāze: zem ES līgumcenu sliekšņa noslēgto līgumu summa kopā, n=680,3 milj.EUR

2014.gadā lielāko līgumu kopsummu īpatsvaru (%) veido elektroenerģijas jomas uzņēmumi – sastādot 47,4% īpatsvaru no kopējās noslēgto līgumu summas par iepirkumiem zem ES līgumcenu sliekšņa. Savukārt ūdensapgādes jomā - 12,2%, dzelzceļu pakalpojumu jomā - 11,3%, un siltumapgādes, gāzes jomā noslēgto līgumu summas īpatsvars sastāda 10,5% jeb 7,1 milj.EUR. Mazāks līgumu kopsummu īpatsvars vērojams pasažieru pārvadājumu jomā – sastādot 8,7%, ostu jomā – 7,0%, kā arī lidostu jomā - 1,6%, un pasta pakalpojumu jomā - 1,4% liels īpatsvars no kopējās noslēgto līgumu summas par iepirkumiem zem ES līgumcenu sliekšņa.

*4.2.tabula*

**Zem ES līgumcenu sliekšņa noslēgto līgumu summu sadalījums pēc iepirkumu veidiem pa sabiedrisko pakalpojumu sniedzēju jomām 2014.gadā**

|  |  |  |  |  |  |  |
| --- | --- | --- | --- | --- | --- | --- |
| Jomas | Būvdarbi (milj.EUR) | Īpatsvars (%) | Preču piegāde (milj.EUR) | Īpatsvars (%) | Pakalpojumi (milj.EUR) | Īpatsvars (%) |
| Siltumapgāde, gāze | 30,9 | 13,1% | 27,3 | 19,3% | 13,2 | 4,3% |
| Elektroenerģija | ***86,1*** | 36,6% | ***43,8*** | 31,0% | ***192,4*** | 63,3% |
| Ūdensapgāde | 51,7 | 22,0% | 16,8 | 11,9% | 14,2 | 4,7% |
| Dzelzceļu pakalpojumi | 22,2 | 9,5% | 15,0 | 10,6% | 39,7 | 13,1% |
| Pasažieru pārvadājumi | 16,8 | 7,2% | 24,9 | 17,6% | 17,2 | 5,7% |
| Pasta pakalpojumi | 0,02 | 0,01% | 3,4 | 2,4% | 6,1 | 2,0% |
| Ostas | 23,1 | 9,8% | 7,8 | 5,5% | 16,8 | 5,5% |
| Lidostas | 4,3 | 1,8% | 2,3 | 1,6% | 4,1 | 1,4% |
| **Kopā:** | **235,2** | **100,0%** | **141,3** | **100,0%** | **303,7** | **100,0%** |

Salīdzinot noslēgto līgumu summu sadalījumu pēc iepirkumu veidiem pa sabiedrisko pakalpojumu sniedzēju jomām, tad, salīdzinot ar 2013.gadu, saglabājusies iepriekšējā gada tendence, ka elektroenerģijas jomas uzņēmumi, salīdzinot ar citām jomām, ir ar lielāko noslēgto līgumu summu visos iepirkumu veidos (izņēmums 2013.gadā bija preču piegādes iepirkumi, kur lielākais noslēgto līgumu summu īpatsvars bija siltumapgādes jomas uzņēmumiem). 2014.gadā elektroenerģijas jomas uzņēmumiem pakalpojumu iepirkumiem noslēgtā līgumsumma ir 192,4 milj.EUR jeb 63,3% no kopējās visu sabiedrisko pakalpojumu sniedzēju pakalpojumu kopējās līgumcenas. 2013.gadā elektroenerģijas jomā tā sastādīja tikai 20,9% no kopējās visu sabiedrisko pakalpojumu sniedzēju pakalpojumu iepirkumu kopējās līgumsummas. Arī būvdarbu iepirkumiem elektroenerģijas jomas uzņēmumi, salīdzinot ar citām jomām, ir ar lielāko noslēgto līgumu summu īpatsvaru – 36,6% no kopējās būvdarbu iepirkumu noslēgtās līgumcenas, un preču piegādes iepirkumiem – 31,0% lielu īpatsvaru.

*4.3.tabula*

**Zem ES līgumcenu sliekšņa noslēgto līgumu summu sadalījums pēc iepirkumu veidiem sabiedrisko pakalpojumu sniedzēju jomu griezumā 2014.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| Jomas | Būvdarbi (milj.EUR) | Īpatsvars (%) | Preču piegāde (milj.EUR) | Īpatsvars (%) | Pakalpojumi (milj.EUR) | Īpatsvars (%) | Kopā (milj.EUR) |
| Siltumapgāde, gāze | 30,9 | **43,3%** | 27,3 | 38,3% | 13,2 | 18,5% | 71,4 |
| Elektroenerģija | 86,1 | 26,7% | 43,8 | 13,6% | 192,4 | ***59,7%*** | 322,3 |
| Ūdensapgāde | 51,7 | **62,5%** | 16,8 | 20,3% | 14,2 | 17,1% | 82,7 |
| Dzelzceļu pakalpojumi | 22,2 | 28,9% | 15,0 | 19,5% | 39,7 | **51,6%** | 76,9 |
| Pasažieru pārvadājumi | 16,8 | 28,5% | 24,9 | **42,2%** | 17,2 | 29,2% | 58,9 |
| Pasta pakalpojumi | 0,02 | 0,3% | 3,4 | 35,8% | 6,1 | **63,9%** | 9,6 |
| Ostas | 23,1 | **48,4%** | 7,8 | 16,4% | 16,8 | 35,2% | 47,8 |
| Lidostas | 4,3 | **40,1%** | 2,3 | 21,1% | 4,1 | 38,7% | 10,7 |
| **Kopā:** | **235,2** | **34,6%** | **141,3** | **20,8%** | **303,7** | **44,7%** | **680,3** |

Aplūkojot sabiedrisko pakalpojumu uzņēmumu zem ES līgumcenu sliekšņa noslēgto līgumu summu sadalījumu pa jomām kopā pēc to iepirkumu veidiem, redzams, ka lielākais īpatsvars ir pakalpojumu jomas iepirkumiem, kas veido 44,7% no pavisam kopā noslēgtās līgumcenas, tad seko būvdarbu iepirkumi ar 34,6% īpatsvaru un preču piegādes iepirkumi ar 20,8% īpatsvaru.

Detalizētāk aplūkojot sabiedrisko pakalpojumu uzņēmumu zem ES līgumcenu sliekšņa noslēgto līgumu summu sadalījumu pa jomām pēc to iepirkumu veidiem, redzams, ka siltumapgādes, ūdensapgādes, ostu un lidostu jomas uzņēmumu kopējo noslēgto līgumu summu sadalījums balstās uz būvdarbu iepirkumiem. Lielākais zem ES līgumcenu sliekšņa noslēgtais līgumu summu sadalījums ūdensapgādes uzņēmumiem ir par būvdarbu iepirkumiem, jeb 62,5% īpatsvars no ūdensapgādes jomas kopējās noslēgtās līgumu summas.

Kā redzams 4.3.tabulā, vienīgā sabiedrisko pakalpojumu joma, kuri noslēgto līgumu summas uzņēmumi novirzījuši preču iepirkumiem (42,4% īpatsvars) ir pasažieru pārvadājumu joma.

Pakalpojumu iepirkumu grupā lielāko līgumsummu uzrāda pasta pakalpojumu jomas uzņēmumi (63,9% īpatsvars), elektroenerģijas jomas uzņēmumi ar 59,7% īpatsvaru savā jomā un dzelzceļu pakalpojumu jomas uzņēmumi ar 51,6% lielu īpatsvaru savā jomā.

*4.2.attēls*

**Noslēgto līgumu summu īpatsvars zem ES līgumcenu sliekšņa pa iepirkumu veidiem no 2010. līdz 2014.gadam, %**

|  |  |  |  |  |  |
| --- | --- | --- | --- | --- | --- |
|  | 2010.gads | 2011.gads | 2012.gads | 2013.gads | 2014.gads |
| Bāze: kopējā zem ES līgumcenu sliekšņa iepirkumu līgumu summa attiecīgajā gadā (milj.EUR) | 424,7 | 464,7 | 505,4 | 517,7 | 680,3 |

Aplūkojot noslēgtās līgumsummas zem ES līgumcenu slieksnī attiecībā pret piemēroto iepirkumu veidu, 2014.gadā vērojamas izmaiņas, un lielākās līgumu summas tiek slēgtas par pakalpojumu iepirkumiem, nevis būvdarbu iepirkumiem, kā gadu iepriekš. 2014.gadā lielākais līgumu summas pārsvars pakalpojumu iepirkumiem sastāda 44,7% lielu īpatsvaru (jeb 303,7 milj.EUR), tad seko būvdarbu iepirkumi – 34,6% (jeb 235,2 milj.EUR), un preču iepirkumi – 20,8% īpatsvaru (jeb 141,3 milj.EUR) no visas kopējās zem ES līgumcenu sliekšņa noslēgtās līgumu summas.

Salīdzinot ar 2013.gadu, 2014.gadā zem ES līgumcenu sliekšņa noslēgto līgumu summa preču piegādes iepirkumos samazinājusies par 12,7 milj.EUR jeb 8,3%, būvdarbu iepirkumiem noslēgtā līgumu summa samazinājusies par 6,5 milj.EUR jeb 2,7% un pakalpojumu iepirkumiem līgumu summa pieaugusi par 181,9 milj.EUR jeb 149,4% vairāk kā gadu iepriekš.

Aplūkojot dinamiku vairāku gadu griezumā (no 2010.g. līdz 2014.g.), tad kopējo noslēgto līgumu summu zem ES līgumcenu sliekšņa vidējais absolūtais pieaugums ik gadus palielinās par 63,8 milj.EUR un vidējais kopējais līgumu summas pieauguma temps norādītajā laika periodā ir 12,4% gadā.

*4.3.attēls*

**Zem ES līgumcenu sliekšņa noslēgto līgumu summu pieauguma temps pa iepirkumu veidiem, salīdzinot ar iepriekšējo gadu, %**

|  |  |  |  |  |  |
| --- | --- | --- | --- | --- | --- |
|  | 2010.gads | 2011.gads | 2012.gads | 2013.gads | 2014.gads |
| Būvdarbu iepirkumi (milj.EUR) | 165,6 | 213,3 | 229,7 | 241,8 | 235,2 |
| Preču iepirkumi (milj.EUR) | 128,3 | 116,0 | 137,4 | 154,1 | 141,3 |
| Pakalpojumu iepirkumi (milj.EUR) | 130,8 | 135,4 | 138,3 | 121,8 | 303,8 |

Vērtējot pieauguma tempus pa iepirkumu veidiem, *4.3.attēlā* redzams, ka 2014.gadā zem ES līgumcenu sliekšņa kopējā līguma summa salīdzinājumā ar 2013.gadu pakalpojumu iepirkumiem pieaugusi par 181,9 milj.EUR jeb 149,4% vairāk kā gadu iepriekš, turpat preču iepirkumiem kopējā līguma summa samazinājusies par 12,7 milj.EUR jeb 8,3% un būvdarbiem samazinājusies par 6,5 milj.EUR jeb 2,7%, salīdzinot ar iepriekšējo gadu. Pakalpojumu iepirkumu apjomu pieaugums salīdzinājumā ar 2013.gadu ir skaidrojams ar iepirkumiem, kuri saistīti ar elektroenerģijas tirgus atvēršanu, jo pārsvarā elektroenerģijas jomas uzņēmumi 2014.gadā veikuši pakalpojumu iepirkumus. Minēto pakalpojumu iepirkumu kopējā līgumcena var būt norādīta, kā vairāku gadu kopsumma, kuru norāda līgumu slēgšanas pārskata gadā.

Atšķirībā no regulētajām procedūrām iepirkumiem zem ES līgumcenu sliekšņa nav pārredzamības, kā viens no būtiskākajiem aspektiem – netiek piemērots CPV klasifikators, un likums neregulē veikt zem sliekšņa paziņojumu publikācijas.

Aplūkojot ietverto gadu griezumā (no 2010.g. līdz 2014.g.) kopējo noslēgto līgumu summu zem ES līgumcenu sliekšņa pa iepirkumu veidiem, tad nav vērojami vienādi pieauguma tempi. Tā būvdarbu iepirkumiem vidējais pieauguma temps norādītajā laika periodā ir 9,2% gadā, preču iepirkumiem – 2,4% gadā, un pakalpojumiem – 23,4% gadā.

Kopumā 2014.gadā zem ES līgumcenu sliekšņa noslēgto līgumu summa būvdarbu, preču un pakalpojumu iepirkumiem, salīdzinot ar 2013.gadu, ir palielinājusies par 31,4% (*skat.2.7.attēlu*).

*4.4 attēls*

**Zem ES līgumcenu sliekšņa noslēgto līgumu summu un vidējās vērtības dinamika pēc iepirkumu veidiem no 2010. līdz 2014.gadam**

|  |  |  |  |  |  |
| --- | --- | --- | --- | --- | --- |
|  | 2010.gads | 2011.gads | 2012.gads | 2013.gads | 2014.gads |
| Būvdarbu iepirkumu vidējā vērtība (*euro*) | 93 386 | 92 613 | 41 408 | 43 828 | 44 360 |
| Preču iepirkumu vidējā vērtība (*euro*) | 3 443 | 4 130 | 3 681 | 4 292 | 3 725 |
| Pakalpojumu iepirkumu vidējā vērtība (*euro*) | 5 926 | 7 341 | 4 429 | 4 337 | 10 238 |

Detalizētāk aplūkojot zem ES līgumcenu sliekšņa noslēgto līgumu summu dinamiku būvdarbu, preču un pakalpojumu iepirkumiem, uz kuriem neattiecas Sabiedrisko pakalpojumu sniedzēju iepirkumu likumā noteiktās iepirkumu procedūras, sākot no 2010.gada, tad lielākās noslēgto līgumu summas par būvdarbu iepirkumiem tika fiksētas 2013.gadā, kad tika sasniegts 241,8 milj.EUR slieksnis, un attiecībā pret 2012.gadu tās pieaugums bija 12,1 milj.EUR jeb 5,3% vairāk kā 2012.gadā (skat*. 4.3.attēlu*). Tajā pašā laikā viszemākā būvdarbu līgumu summa tika fiksēta 2010.gadā, kad kopējā būvdarbu līgumu summa sastādīja 165,6 milj.EUR, un attiecībā pret 2014.gadu līgumu summa bija pieaugusi par 69,6 milj.EUR. Aplūkotajos gados būvdarbu līgumu summa dinamiski pieaugusi, un vērojams kāpums absolūtā izteiksmē 69,6 milj.EUR jeb 42,1%. Vidējais absolūtais pieaugums ik gadus būvdarbu iepirkumiem zem ES līgumcenu sliekšņa palielinās par 17,4 milj.EUR.

Pakalpojumu iepirkumiem visaugstākā līgumu summa tika fiksēta 2014.gadā, kas sastādīja 303,7 milj.EUR, kas attiecībā pret 2013.gadu bija par 181,9 milj.EUR jeb 149,4% vairāk kā 2013.gadā. Tajā pašā laikā viszemākā pakalpojumu līgumu summa tika fiksēta 2013.gadā, kad kopējā pakalpojumu līgumu summa sastādīja 121,7 milj.EUR, un attiecībā pret 2012.gadu līgumu summa bija samazinājusies par 16,5 milj.EUR. Pakalpojumu līgumu summa zem ES līgumcenu sliekšņa visu gadu griezumā absolūtā izteiksmē ir palielinājusies par 172,9 milj.EUR jeb 132,2% pieaugums. Vidējais absolūtais pieaugums ik gadus pakalpojumu iepirkumiem zem ES līgumcenu sliekšņa palielinās par 43,2 milj.EUR.

Savukārt preču iepirkumu grupā visaugstākā līgumu summa tika sasniegta 2013.gadā (154,1 milj.EUR), savukārt zemākais līgumu summas slieksnis tika fiksēts 2011.gadā, sastādot 115,9 milj.EUR. Preču iepirkumiem zem ES līgumcenu sliekšņa aplūkotajos gados absolūtā izteiksmē vērojams pieaugums par 13,0 milj.EUR jeb 10,1%. Vidējais absolūtais pieaugums ik gadus zem ES līgumcenu sliekšņa palielinās par 3,2 milj.EUR.

Kā redzams *4.4.attēlā*, katra iepirkumu veida vidējo līgumu summu dinamiku. Preču iepirkumiem norādītā laika periodā vidējā līgumu summa ir samērā vienmērīga, no 3 443 *euro* 2010.gadā līdz 3 725 *euro* – 2014.gadā, un vidējais pieauguma temps ir 1,9% gadā. Turpat pakalpojumu iepirkumiem vidējā līguma vērtība norādītā laika periodā ir augusi no 5 926 *euro* – 2010.gadā līdz 10 238 *euro* -2014.gadā, un vidējais pieauguma temps ir 14,6% gadā. Attiecīgi būvdarbu iepirkumiem 2010. un 2011.gadā vērojams milzīgs vidējās līgumu summas kāpums, kurš 2012.gadā nostabilizējās un pēdējo triju gadu griezumā saglabājies vienmērīgs. Būvdarbu iepirkumu vidējās līgumu summas laika periodā no 2010. līdz 2014.gadam vidējais pieauguma temps samazinājies par 17% gadā.

*4.5.attēls*

**Zem ES līgumcenu sliekšņa noslēgto līgumu summu pieauguma temps pa jomām pēc iepirkumu veidiem, salīdzinot ar iepriekšējo gadu, %**

Apkopojot informāciju par iepirkumu veidiem zem ES līgumcenu sliekšņa, *4.7.attēlā* redzams, kādi ir pieauguma un samazinājuma tempi katrā nozarē atsevišķi, salīdzinot ar iepriekšējo gadu.

Aplūkojot redzams, ka lielākais pieauguma temps vērojams elektroenerģijas jomā visos iepirkumu veidos. Tā 2014.gadā noslēgtā līgumu summa elektroenerģijas jomā par būvdarbu iepirkumiem attiecībā pret 2013.gadu bija pieaugusi par 33,9% jeb 21,7 milj.EUR. Tāpat preču iepirkumiem attiecībā pret 2013.gadu noslēgtā līgumu summa bija pieaugusi par 280,3% jeb 32,2 milj.EUR, un pakalpojumu iepirkumiem par 655,3% jeb 166,9 milj.EUR.

Tāpat zem ES līgumcenu sliekšņa pieauguma temps vērojams dzelzceļu pakalpojumu jomā būvdarbu (86,0%) un pakalpojumu (62,4%) iepirkumu veidā, pasta jomā pieaugums ir tikai pakalpojumu jomā (34,7%), ostu jomā tas vērojams preču iepirkumos (22,4%) un pakalpojumu iepirkumos (25,9%).

Savukārt noslēgto līgumu summu zem ES līgumcenu sliekšņa samazinājums pret 2013.gadu vērojams gan siltumapgādes, gāzes, gan ūdensapgādes, pasažieru pārvadājumu, pasta un lidostas jomas uzņēmumiem.

1. **Iepirkumi, par kuriem noslēgti līgumi, piemērojot likuma izņēmumus**

Pārskata periodā četri sabiedrisko pakalpojumu sniedzēji noslēguši līgumus, kuriem tiek piemēroti Sabiedrisko pakalpojumu sniedzēju iepirkumu likuma 9. un 10.pantā minētie likuma piemērošanas izņēmumi. Minēto informāciju Iepirkumu uzraudzības birojs apkopo kopš 2012.gada.

2014.gadā, piemērojot likuma piemērošanas izņēmumus, sabiedrisko pakalpojumu sniedzēji, kuri darbojas siltumapgādes, gāzes, ūdensapgādes, elektroenerģijas un dzelzceļu pakalpojumu jomā, noslēguši līgumus par 268,5 milj.EUR, kas veido 16,4% īpatsvaru no kopējās noslēgto līgumu summas.

*5.1.tabula*

**Sabiedrisko pakalpojumu sniedzēju iepirkumu likuma 9. un 10.pantā minēto piemērošanas izņēmumu sadalījums pa jomām 2014.gadā**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| SPSIL pamatojums | Siltumapgāde, gāze | | Ūdensapgāde | | Dzelzceļu pakalpojumi | | Elektroenerģija | | Kopā | | Īpatsvars (%) |
| Noslēgto līgumu skaits | Noslēgto līgumu summa, milj.EUR | Noslēgto līgumu skaits | Noslēgto līgumu summa, milj.EUR | Noslēgto līgumu skaits | Noslēgto līgumu summa, milj.EUR | Noslēgto līgumu skaits | Noslēgto līgumu summa, milj.EUR | Noslēgto līgumu skaits | Noslēgto līgumu summa, milj.EUR |
| 9.panta (1)daļas 1.punkts | 2 | 0,002 | 3 | 0,0002 |  |  | 2 | 45,0 | 7 | 45,0022 | 16,8% |
| 9.panta (1)daļas 4.punkts |  |  |  |  |  |  | 1 | 100,0 | 1 | 100,0 | 37,2% |
| 9.panta (1)daļas 7.punkts |  |  |  |  |  |  | 3 | 19,5 | 3 | 19,5 | 7,3% |
| 9.panta (1)daļas 12.punkts | 1 | 0,0001 | 1 | 0,002 |  |  |  |  | 2 | 0,0021 | 0,001% |
| 9.panta (1)daļas 13.punkts | 103 | 59,72 | 38 | 5,32 |  |  |  |  | 141 | 65,04 | 24,2% |
| 10.panta 1.daļa |  |  |  |  | 5 | 13,6 |  |  | 5 | 13,6 | 5,1% |
| 10.panta (3)daļas 1.punkts |  |  |  |  | 2 | 18,6 |  |  | 2 | 18,6 | 6,9% |
| 10.panta (3)daļas 3.punkts |  |  |  |  | 3 | 6,7 |  |  | 3 | 6,7 | 2,5% |
| **Kopā** | **106** | **59,7** | **42** | **5,3** | **10** | **38,9** | **6** | **164,5** | **164** | **268,5** | **100,0%** |

Šajā gadā sabiedrisko pakalpojumu sniedzēji (kopā 41) kopumā noslēguši 164 līgumus par kopējo līgumu summu 268,5 milj.EUR. Minētos līgumus slēguši četru jomu uzņēmumi, kā ūdensapgādes, dzelzceļu, elektroenerģijas un siltumapgādes, gāzes pakalpojumu sniedzēji. Visvairāk līgumi noslēgti, pamatojoties uz Sabiedrisko pakalpojumu sniedzēju iepirkumu likuma 9.panta pirmās daļas 13.punktu[[5]](#footnote-5), kur kopumā noslēgti 141 līgums, kuru kopējā līgumu summa sastāda 65,04 milj.EUR, un 9.panta pirmās daļas 1.punktu[[6]](#footnote-6), kad noslēgti 7 līgumi ar kopējo summu 45,00 milj.EUR.

Savukārt finansiāli apjomīgāko noslēgto līgumu kopsummu veido līgumi, kas noslēgti, pamatojoties uz Sabiedrisko pakalpojumu sniedzēju iepirkumu likuma 9.panta pirmās daļas 4.punktu[[7]](#footnote-7), kad kopumā līgumsumma sastāda 100,0 milj.EUR jeb 37,2% īpatsvaru no kopējās līgumsummas, un otru lielāko noslēgto līgumu kopsummu veido līgumi, kas noslēgti, pamatojoties uz 9.panta pirmās daļas 13.punktu⁵, kur kopumā noslēgts 141 līgums, kuru kopējā līgumu summa sastādīja 65,04 milj.EUR jeb 24,2% īpatsvaru no kopējās līgumsummas, piemērojot likuma izņēmumus.

Salīdzinot ar 2013.gadu, tad 2014.gadā kopējais noslēgto līgumu skaits kopumā pieaudzis par 83 līgumiem, jeb 102,5% vairāk kā gadu iepriekš. Detalizētāk aplūkojot līgumu skaitu, kuriem piemēro likuma 9.pantā minētos piemērošanas vispārīgos nosacījumus, ir pieaudzis par 85 līgumiem (jeb 123,2% vairāk nekā 2013.gadā), savukārt noslēgto līgumu summa ir pieaugusi par 207,1 milj.EUR jeb 921,3% lielākas kā gadu iepriekš. 2013.gadā kopējo noslēgto līgumu skaitu kopā veidoja 81 līgums, un kopējā noslēgto līgumu summa bija 49,9 milj.EUR.

2014.gadā, pamatojoties uz Sabiedrisko pakalpojumu sniedzēju iepirkumu likuma 10.pantā minētajiem izņēmumiem, par līgumiem, kurus slēdz ar saistīto uzņēmumu, vai sabiedrisko pakalpojumu sniedzēju, kas ir daļa no kopīgā uzņēmuma, kopējā noslēgto līgumu summa pieaugusi par 11,5 milj.EUR jeb 41,9% vairāk kā gadu iepriekš. Turpat līgumu skaits samazinājies par diviem līgumiem, jeb 16,7% mazāk kā gadu iepriekš.

Salīdzinot ar iepriekšējo gadu, izņemot elektroenerģijas jomas uzņēmumus, arī 2014.gadā visbiežāk Sabiedrisko pakalpojumu sniedzēju iepirkumu likuma piemērošanas izņēmumus izmantojuši siltumapgādes jomas uzņēmumi, kopumā 106 līgumi par kopējo summu 59,7 milj.EUR, attiecīgi dzelzceļa jomas uzņēmumi slēguši, kopumā 10 līgumus par kopējo summu 38,9 milj.EUR un ūdensapgādes jomas uzņēmumi noslēguši 42 līgumus par kopējo summu 5,3 milj.EUR. Elektroenerģijas jomas uzņēmumi 2014.gadā kopumā slēguši 6 līgumus par kopējo summu 164,5 milj.EUR.

Salīdzinot ar 2013.gadu, 2014.gadā siltumapgādes, gāzes jomas uzņēmumiem pieaudzis noslēgto līgumu skaits (par 45 līgumiem) un summa par iepirkumiem, kuriem piemēro likuma 9.pantā minētos izņēmumus. 2014.gadā siltumapgādes jomas uzņēmumiem noslēgtā līgumu summa pieaugusi par 38,7 milj.EUR, ko galvenokārt ietekmē līgumi, kas slēgti, piemērojot likuma 9.panta 1.daļas 13.punktu, kad kopējā līgumsumma pieauga par 38,81 milj.EUR jeb 185,6% vairāk kā gadu iepriekš. Savukārt dzelzceļu jomas uzņēmumiem noslēgtā līgumu summa palielinājusies līgumiem, kas slēgti, pamatojoties uz 10.panta prasībām – kopējā līgumsumma palielinājusies par 11,4 milj.EUR jeb 41,5% vairāk kā gadu iepriekš.

2014.gadā siltumapgādes, gāzes jomas uzņēmumi, piemērojot likumā noteiktos izņēmuma nosacījumus, pārsvarā slēguši līgumus par kurināmās koksnes šķeldas, granulu piegādi. Arī ūdensapgādes uzņēmumiem ir izsniegtas licences darboties siltumapgādes jomā, un 2014.gadā pārsvarā līgumi slēgti par kurināmā piegādi. Finansiāli apjomīgāko līgumu topā ir elektroenerģijas jomas uzņēmumu noslēgtais aizdevumu līgums (par 100,0 milj.EUR), dzelzceļu jomas uzņēmumu noslēgtais līgums par sliežu ceļu rekonstrukciju (par 12,3 milj.EUR) un ūdensapgādes jomas uzņēmumiem lielākais noslēgto līgumu īpatsvars ir dabas gāzes piegāde.

*5.1.attēls*

**Sabiedrisko pakalpojumu sniedzēju iepirkumu likuma 9.un 10.pantā minēto piemērošanas izņēmumu noslēgto līgumu summu un vidējās vērtības dinamika no 2012. līdz 2014.gadam**

|  |  |  |  |
| --- | --- | --- | --- |
|  | 2012.gads | 2013.gads | 2014.gads |
| Kopējā līgumu summa (euro) piemērojot 9.pantu | 281 020 028 | 22 481 375 | 229 558 777 |
| Kopējā līgumu summa (euro) piemērojot 10.pantu | 26 892 277 | 27 461 426 | 38 944 180 |
| Vidējā līgumu vērtība (euro) piemērojot 9.pantu | 4 460 635 | 325 817 | 1 490 641 |
| Vidējā līgumu vērtība (euro) piemērojot 10.pantu | 3 361 535 | 2 288 452 | 3 894 418 |

Līdzās virs un zem sliekšņa iepirkumiem nozīmīgu līgumu summas daļu veido iepirkumi, piemērojot likuma izņēmumu 9. un 10.pantu. 2014.gadā, piemērojot likuma piemērošanas izņēmumus, kopumā tika noslēgti līgumi par summu 268,5 milj.EUR, kur 229,5 milj.EUR jeb 85,5% līgumsummas tika atvēlēta iepirkumiem, piemērojot 9.panta nosacījumus, bet 38,9 milj.EUR, jeb 14,5% - 10.panta nosacījumiem. Vidējā līgumu summa 2014.gadā, piemērojot 9.panta prasības pret kopējo noslēgto līgumu summu, sastāda 10,0%, bet, piemērojot 10.panta prasības, vidējā līgumu summa attiecībā pret kopējo līguma summu sastādīja 0,6%. Lielākais vidējās līgumu vērtības pieaugums vērojams iepirkumiem, piemērojot 9.panta prasības, kas 2014.gadā, salīdzinot ar 2013.gadu, pieaudzis par 357,5% jeb 1,1 milj.EUR, kur lielākie iepirkumi saistīti ar vajadzību nodrošināt ar kurināmā, siltumenerģijas vai elektroenerģijas piegādi. Turpat vidējās vērtības pieaugums, salīdzinot ar 2013.gadu, par 70,1% jeb 1,6 milj.EUR vērojams iepirkumiem, piemērojot 10.panta piemērošanas nosacījumus, vienīgais - dzelzceļu jomas uzņēmumi, kam saistībā ar Koncernu likumu ir saistīti uzņēmumi, kapitālsabiedrības.

**Secinājumi**

1. Iepirkumu uzraudzības birojs 2014.gadā kopā ir apkopojis 221 iesniegtos sabiedrisko pakalpojumu sniedzēju gada pārskatus, t.sk. 53 pārskati saņemti no uzņēmumiem, kuri piemēro arī “Publisko iepirkumu likumu”, kam ir duāls raksturs. Salīdzinot ar 2013.gadu, 2014.gadā statistikas pārskatu skaits samazinājies par 17 jeb 7,1% un duālo pasūtītāju skaits pieaudzis par 23 jeb 76,6%.
2. 2014.gadā sabiedrisko pakalpojumu sniedzēji, tāpat kā citus gadus, darbojušies astoņās no desmit darbības jomām. Līgumslēdzēji, kas darbojas naftas vai gāzes izpētes un ieguves nozarē, kā arī sabiedrisko pakalpojumu sniedzēji, kas daarbojas akmeņogļu un citu cieto kurināmo izpētes un ieguves nozarē, nav iesnieguši gada pārskatus.
3. 2014.gadā par sabiedrisko pakalpojumu sniedzēju veiktajiem iepirkumiem tika noslēgti līgumi par kopējo summu 1 632,9 milj.EUR, tajā skaitā par 684,1 milj.EUR noslēgti līgumi par iepirkumiem virs ES līgumcenu sliekšņa (summa attiecībā pret 2013.gadu samazinājās par 53,2 milj.EUR jeb 7,2% mazāk), par 680,3 milj.EUR noslēgti līgumi par iepirkumiem zem ES līgumcenu sliekšņa (summa attiecībā pret 2013.gadu palielinājusies par 162,6 milj.EUR jeb 31,4% vairāk), un par 268,5 milj.EUR noslēgti līgumi par iepirkumiem, piemērojot likuma izņēmumus (summa attiecībā pret 2013.gadu palielinājusies par 218,5 milj.EUR jeb 437,8% vairāk).
4. 2014.gadā lielāko noslēgto līgumu summas īpatsvaru veido iepirkumi, kas veikti virs ES līgumcenu sliekšņa – 41,9% no kopējās noslēgtās līgumu summas, savukārt iepirkumi zem ES līgumcenu sliekšņa veido 41,7% lielu īpatsvaru no kopējās noslēgto līgumu summas, un iepirkumi, piemērojot likuma izņēmumus – 16,4% no kopējās noslēgto līgumu summas. Salīdzinot ar 2013.gadu, procentuālais īpatsvars bija atšķirīgs, kur lielāko noslēgto līgumu summu veidoja iepirkumi, kas veikti virs ES līgumcenu sliekšņa (56,5% īpatsvara), tad seko iepirkumi zem ES līgumcenu sliekšņa (39,7% īpatsvars) un likuma piemērošanas izņēmumi (3,8% īpatsvars).
5. Virs un zem ES līgumcenu sliekšņa 2014.gadā saglabājas iepriekšējo gadu tendence, kad lielāko noslēgto līgumu summu īpatsvaru veido preču iepirkumi – 499,6 milj.EUR (summa attiecībā pret 2013.gadu samazinājusies par 171,9 milj.EUR jeb 25,6%), kas veido 36,6% īpatsvaru no kopējās noslēgtās līgumu summas, tad seko būvdarbu iepirkumi – 442,7 milj.EUR (summa attiecībā pret 2013.gadu ir pieaugusi par 70,1 milj.EUR jeb 18,8%) jeb 32,5%, un pakalpojumu iepirkumi – 422,1 milj.EUR (summa palielinājusies par 211,4 milj.EUR jeb 100,3%) jeb 30,9% īpatsvars no kopējās noslēgtās līgumu summas virs un zem ES līgumcenu sliekšņa.
6. 2014.gadā lielākā kopējā noslēgto līgumu summa virs un zem ES līgumcenu sliekšņa ir elektroenerģijas jomas uzņēmumiem – 665,6 milj.EUR (summa attiecībā pret 2013.gadu ir pieaugusi par 423,6 milj.EUR jeb 175,0%), kas veido 48,8% no kopējās noslēgtās līgumu summas. Savukārt 2013.gadā lielākā kopējā noslēgto līgumu summa virs un zem ES līgumcenu sliekšņa bija pasažieru pārvadājumu jomas uzņēmumiem. Mazākā kopējā noslēgto līgumu summa virs un zem sliekšņa ir pasta jomas uzņēmumiem – 10,7 milj.EUR (summa attiecībā pret 2013.gadu ir samazinājusies par 8,5 milj.EUR jeb 44,2%) jeb 0,8% no kopējās noslēgto līgumu summas. Savukārt 2013.gadā mazākā kopējā noslēgto līgumu summa virs un zem ES līgumcenu sliekšņa bija pasta pakalpojumu jomas uzņēmumiem.
7. No 221 sabiedrisko pakalpojumu sniedzēju iesniegtajiem gada pārskatiem 28 uzņēmumi jeb 12,7% piemērojuši iepirkuma procedūras, veikuši iepirkumus atbilstoši Sabiedrisko pakalpojumu sniedzēju iepirkumu likuma prasībām. Savukārt 2013.gadā minētais rādītājs bija 12,6%.
8. Pārskata gadā veiktas 119 iepirkumu procedūras (virs ES līgumcenu sliekšņa) par kopējo līgumu summu 684,1 milj.EUR. Salīdzinot ar 2013.gadu, 2014.gadā skaits palielinājās par 8 iepirkumiem jeb 7,2%. Kopējā noslēgtā līgumu summa virs ES līgumcenu sliekšņa pret 2013.gadu ir samazinājusies par 53,2 milj.EUR jeb 7,2%.
9. Sabiedrisko pakalpojumu sniedzēju iepirkumu likuma ietvaros virs ES līgumcenu sliekšņa, veicot 119 iepirkumus, noslēgti 152 līgumi, kuru skaits, salīdzinot ar 2013.gadu, samazinājies par 80 līgumiem jeb 34,4%.
10. Virs ES līgumcenu sliekšņa 2014.gadā lielāko noslēgto līgumu summu īpatsvaru veido preču iepirkumi – 358,2 milj.EUR (summa attiecībā pret 2013.gadu samazinājusies par 159,4 milj.EUR jeb 30,8%), kas veido 52,4% īpatsvaru no kopējās noslēgtās līgumu summas, tad seko būvdarbu iepirkumi – 207,6 milj.EUR (summa attiecībā pret 2013.gadu ir pieaugusi par 76,8 milj.EUR jeb 58,7%) jeb 30,3%, un pakalpojumu iepirkumi – 118,3 milj.EUR (summa palielinājusies par 28,3 milj.EUR jeb 32,9%) jeb 17,3% īpatsvars no kopējās noslēgtās līgumu summas virs ES līgumcenu sliekšņa.
11. Veicot 119 iepirkumus virs ES līgumcenu sliekšņa, piemēroti 65 atklāti konkursi, 3 slēgti konkursi un 51 sarunu procedūras, t.sk. 18, nepublicējot dalības uzaicinājumu, un 33, publicējot dalības uzaicinājumu, par kuriem noslēgti 152 līgumi, tai skaitā 33 vispārīgās vienošanās. Salīdzinot ar 2013.gadu, 2014.gadā atklāto konkursu skaits samazinājies par 4 procedūrām jeb 5,8%, savukārt sarunu procedūru skaits 2014.gadā pieaudzis par 11 procedūrām jeb 27,5%, bet slēgtu konkursu skaits pieaudzis par vienu procedūru jeb 50,0%. Metu konkurss 2014.gadā netika piemērots. Vispārīgās vienošanās skaits palielinājies par 6, vienībām, jeb par 22,2% vairāk kā gadu iepriekš.
12. Pamatojoties uz Sabiedrisko pakalpojumu sniedzēju iepirkumu likuma 9. un 10.panta piemērošanas izņēmumiem, 2014.gadā 41 uzņēmums noslēdzis 164 līgumus par kopējo līgumu summu 268,5 milj.EUR (summa attiecībā pret 2013.gadu palielinājusies par 218,5 milj.EUR). Lielākie likuma izņēmumu piemērotāji ir siltumapgādes, gāzes jomas uzņēmumi, kur noslēgts 106 līgumi (līgumu skaits attiecībā pret 2013.gadu palielinājies par 45 līgumiem), turpat lielākā noslēgtā līgumu summa ir siltumapgādes, gāzes jomas uzņēmumiem, kur kopējā noslēgto līgumu summa sastāda 59,7 milj.EUR (summa attiecībā pret 2013.gadu palielinājusies par 38,7 milj.EUR).
13. Sabiedrisko pakalpojumu sniedzēju apjomīgāko līgumu virs ES līgumcenu sliekšņa slēdzis elektroenerģijas jomas uzņēmums A/S “Latvenergo” iepirkums par Ķeguma HES-2 hidroagregātu rekonstrukciju par 49,9 milj.EUR, savukārt lielākie iepirkuma veicēji (kopā 56 iepirkumi) virs ES līgumcenu sliekšņa ir elektroenerģijas jomas uzņēmumi.
14. 2014.gadā virs ES līgumcenu sliekšņa lielāko noslēgto līgumu summu par veiktajiem iepirkumiem CPV pamatkodu grupās veidoja celtniecības darbi (CPV 45000000-7) – kopsummā par 207,5 milj.EUR. Otru lielāko līgumu summu uzrāda naftas produkti, degviela, elektroenerģija un pārējie enerģijas avoti (CPV 09000000-3) – kopsummā par 153,3 milj.EUR, un tad seko elektriskie mehānismi, aparāti, iekārtas un palīgmateriāli, apgaismojums (CPV 31000000-6) – kopsumma 76,3 milj.EUR. Savukārt 2013.gadā virs ES līgumcenu sliekšņa lielāko noslēgto līgumu summu par veiktajiem iepirkumiem (CPV 34000000-7) veidoja transporta iekārtas un palīgiekārtas transportēšanai.
15. 2014.gadā no 152 noslēgtiem līgumiem (virs ES līgumcenu sliekšņa) 121 līgums (jeb 79,6% īpatsvara no kopējā līgumu skaita) tika slēgti ar Latvijas piegādātājiem par 532,6 milj.EUR (78,0% īpatsvars no kopējās virs ES līgumcenu sliekšņa noslēgtās līgumu summas), 24 līgumi (15,8% īpatsvars no kopējā līgumu skaita) tika slēgti ar citām Eiropas Savienības valstīm par 68,5 milj.EUR (10,0% īpatsvars no kopējās virs ES līgumcenu sliekšņa noslēgtās līgumu summas) un 7 līgumi (4,6% īpatsvars no kopējā līgumu skaita) slēgti ar citām valstīm par 82,2 milj.EUR (jeb 12,0% īpatsvara no kopējās virs ES līgumcenu sliekšņa noslēgtās summas).
16. 2014.gadā virs ES līgumcenu sliekšņa kopējā vidējā iepirkumu vērtība ir 5 749 010 *euro* (vidējā vērtība attiecībā pret 2013.gadu samazinājusies par 0,8 milj.EUR jeb 13,5%). Būvdarbu iepirkumiem virs ES līgumcenu sliekšņa vidējā iepirkumu vērtība ir 12 971 959 *euro* (vidējā vērtība attiecībā pret 2013.gadu samazinājusies par 3,3 milj.EUR jeb 20,7%), preču iepirkumiem vidējā vērtība ir 5 192 261 *euro* (salīdzinot ar 2013.gadu, 2014.gadā vidējā vērtība samazinājusies par 1,7 milj.EUR jeb 24,8%), savukārt pakalpojumu iepirkumu vidējā vērtība ir 3 479 847 *euro* (salīdzinot ar 2013.gadu, 2014.gadā vidējā vērtība ir palielinājusies par 0,3 milj.EUR jeb 9,5%).
17. Pārskata gadā zem ES līgumcenu sliekšņa veikti 72 921 iepirkumi par kopējo līgumu summu 680,3 milj.EUR. salīdzinot ar 2013.gadu, 2014.gadā kopējā noslēgto līgumu summa zem ES līgumcenu sliekšņa pret 2013.gadu ir pieaugusi par 162,6 milj.EUR jeb 31,4%.
18. 2014.gadā lielākā zem ES līgumcenu sliekšņa noslēgtā līgumu summa ir elektroenerģijas jomas uzņēmumiem - 322,3 milj.EUR jeb 47,3% īpatsvars no kopējās noslēgto līgumu summas zem ES līgumcenas. 2013.gadā līderos bija siltumapgādes, gāzes jomas uzņēmumi.
19. Zem ES līgumcenu sliekšņa 2014.gadā lielāko noslēgto līgumu summu īpatsvaru veido pakalpojumu iepirkumi – 303,7 milj.EUR, kas veido 44,6% īpatsvaru no kopējās noslēgtās līgumu summas, tad seko būvdarbu iepirkumi – 235,2 milj.EUR, jeb 34,6%, un piegāžu iepirkumi – 141,3 milj.EUR jeb 20,7% īpatsvars no kopējās noslēgtās līgumu summas zem ES līgumcenu sliekšņa.
20. Zem ES līgumcenu sliekšņa kopējā vidējā iepirkumu vērtība ir 9 329 *euro* (vidējā vērtība attiecībā pret 2013.gadu palielinājusies par 1 880 *euro* jeb 25,2%). Būvdarbu iepirkumiem zem ES līgumcenu sliekšņa vidējā iepirkumu vērtība ir 44 360 *euro* (vidējā iepirkumu vērtība attiecībā pret 2013.gadu palielinājusies par 524 *euro* jeb 1,2%), preču iepirkumiem vidējā vērtība ir 3 725 *euro* (salīdzinot ar 2013.gadu, 2014.gadā vidējā vērtība samazinājusies par 566 *euro* jeb 13,2%), savukārt pakalpojumu iepirkumu vidējā vērtība ir 10 238 *euro* (salīdzinot ar 2013.gadu, 2014.gadā vidējā vērtība ir palielinājusies par 5 900 *euro* jeb 136,0%).
21. Vidējais pieauguma temps vērojams zem ES līgumcenu sliekšņa iepirkumiem – 12,5% gadā, bet samazinājuma temps vērojams virs ES līgumcenu sliekšņa iepirkumiem – 6,9% gadā.

**Pielikumi**

1.pielikums

**Duālo pasūtītāju saraksts, kuri iesnieguši statistikas pārskatus par 2014.gadu**

1. Pašvaldības SIA „Ventspils siltums”;
2. SIA „Mūsu saimnieks”;
3. SIA „Vīgants”;
4. SIA „BN KOMFORTS”;
5. SIA „Ozolnieku KSDU”;
6. SIA „Ūdas”;
7. SIA „Kokneses Komunālie pakalpojumi”;
8. Ādažu Ūdens SIA;
9. SIA „Ādažu namsaimnieks”;
10. SIA „Rūpe”;
11. SIA „Auces komunālie pakalpojumi”;
12. SIA „Būks”;
13. Baltinavas novada pašvaldība;
14. Carnikavas Pašvaldības aģentūra „Carnikavas komunālserviss”;
15. SIA „Naujenes pakalpojumu serviss”;
16. SIA „Daugavpils lidosta”;
17. SIA „Dobeles enerģija”;
18. Pašvaldības SIA „Garkalnes inženiertīkli”;
19. Pašvaldības SIA „Garkalnes Komunālserviss”;
20. SIA „Grobiņas novada namsaimnieks”;
21. INPSIA Ikšķiles māja;
22. Vangažu Namsaimnieks SIA;
23. Pašvaldības SIA „Jaunpils KS”;
24. SIA „Pils rajona Namu pārvalde”;
25. SIA „Jelgavas novada KU”;
26. SIA Jūrmalas ūdens”;
27. SIA „Kārsavas namsaimnieks”;
28. SIA „Baložu komunālā saimniecība”;
29. SIA „Ķekavas nami”;
30. Kocēnu novada dome;
31. SIA „Krāslavas nami”;
32. SIA „Liepājas tramvajs”;
33. SIA „Līvānu dzīvokļu un komunālā saimniecība”;
34. SIA „Ludzas apsaimniekotājs”;
35. Pašvaldības SIA „Norma K”;
36. AS „Mārupes komunālie pakalpojumi”;
37. AS „Olaines ūdens un siltums”;
38. Pašvaldības kapitālsabiedrība SIA „Preiļu saimnieks”;
39. PSIA „Maltas dzīvokļu komunālās saimniecības uzņēmums”;
40. Rīgas pašvaldības SIA „Rīgas satiksme”;
41. SIA „Rojas DzKU”;
42. Ropažu novada „Ciemats” SIA;
43. SIA „Saulkrastu Komunālserviss”;
44. Pašvaldības SIA „Skrīveru saimnieks”;
45. SIA „Skrundas komunālā saimniecība”;
46. SIA „Smiltenes NKUP”;
47. Stopiņu novada pašvaldības aģentūra „Saimnieks”;
48. SIA „Talsu namsaimnieks”;
49. SIA „Valkas Namsaimnieks”;
50. Valkas novada dome;
51. SIA „Kūdrinieks”;
52. Pašvaldības SIA „ŪDEKA”;
53. SIA „Zilupes LTD”.

**2.pielikums**

**Kopsavilkums par sabiedrisko pakalpojumu sniedzēju noslēgtajiem līgumiem, to summām virs ES līgumcenu sliekšņa 2014.gadā**

|  |  |  |  |  |  |
| --- | --- | --- | --- | --- | --- |
| Nr. p.k. | Darbības joma/Sabiedrisko pakalpojumu sniedzējs | Iepirkumu skaits | Noslēgto līgumu / vispārīgo vienošanās skaits | Noslēgto līgumu summa, euro | Viena līguma/ vispārīgās vienošanās vidējā vērtība, euro |
|  | **Siltumapgāde, gāze** |  |  |  |  |
| 1. | SIA „Fortum Jelgava” | 1 | 1 | 482 673 |  |
| 2. | A/S „Latvijas Gāze” | 2 | 2 | 15 832 084 |  |
|  | **Elektroenerģija** |  |  |  |  |
| 3. | AS „Latvenergo” | 26 | 27 | 133 660 372 | 4 950 384 |
| 4. | AS „Latvijas elektriskie tīkli” | 6 | 10 | 11 402 711 | 1 140 271 |
| 5. | AS „Augstsprieguma tīkls” | 5 | 5 | 54 973 478 | 10 994 696 |
| 6. | AS „Sadales tīkls” | 19 | 29 | 143 243 646 | 4 939 436 |
|  | **Ūdensapgāde** |  |  |  |  |
| 7. | SIA „Jelgavas ūdens” | 1 | 1 | 822 150 | 822 150 |
| 8. | SIA „Rīgas ūdens” | 5 | 5 | 14 515 354 | 2 903 071 |
| 9. | AS „Mārupes komunālie pakalpojumi” | 1 | 3 | 5 506 721 | 1 835 574 |
| 10. | SIA „Jūrmalas ūdens” | 1 | 1 | 6 537 014 | 6 537 014 |
|  | **Dzelzceļu transporta pakalpojumi** |  |  |  |  |
| 11. | AS „Pasažieru vilciens” | 2 | 2 | 24 648 903 | 12 324 452 |
| 12. | SIA „LDZ infrastruktūra” | 1 | 1 | 614 775 | 614 775 |
| 13. | SIA „LDZ ritošā sastāva serviss” | 3 | 3 | 25 868 109 | 8 622 703 |
| 14. | VAS „Latvijas dzelzceļš” | 21 | 31 | 138 692 700 | 4 473 958 |
|  | **Pasažieru pārvadājumi** |  |  |  |  |
| 15. | SIA „Jelgavas autobusu parks” | 2 | 2 | 8 082 329 | 7 041 165 |
| 16. | PSIA „Ventspils reiss” | 1 | 1 | 564 000 | 564 000 |
| 17. | SIA Daugavpils autobusu parks” | 1 | 1 | 2 845 744 | 2 845 744 |
| 18. | AS „Daugavpils satiksme” | 3 | 3 | 6 157 527 | 2 052 509 |
| 19. | SIA Norma-A | 1 | 1 | 1 000 000 | 1 000 000 |
| 20. | SIA „VTU Valmiera” | 1 | 2 | 1 632 244 | 816 122 |
| 21. | AS „Liepājas autobusu parks” | 2 | 2 | 3 743 607 | 1 871 804 |
| 22. | Rīgas PSIA „Rīgas satiksme” | 2 | 2 | 17 574 291 | 8 787 146 |
|  | **Pasts** |  |  |  |  |
| 23. | VAS „Latvijas Pasts” | 1 | 1 | 1 110 000 | 1 110 000 |
|  | **Ostas** |  |  |  |  |
| 24. | SIA „Rīgas Brīvostas flote” | 1 | 1 | 3 981 660 | 3 981 660 |
| 25. | Ventspils brīvostas pārvalde | 4 | 9 | 13 616 770 | 1 512 974 |
| 26. | Rīgas Brīvostas pārvalde | 2 | 2 | 11 349 244 | 5 674 622 |
|  | **Lidostas** |  |  |  |  |
| 27. | VAS „Starptautiskā lidosta „Rīga”” | 3 | 3 | 28 564 534 | 9 521 511 |
| 28. | SIA „Aviasabiedrība „Liepāja”” | 1 | 1 | 7 109 507 | 7 109 507 |
|  | **Kopā** | **119** | **152** | **684 132 147** | **4 500 869** |

3.pielikums

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Darbības jomas /iepirkumu veids** | **PRECES** | | | | **BŪVDARBI** | | | | **PAKALPOJUMI** | | | |  | **KOPĀ** | | |
| **Virs ES līgumcenu sliekšņa** | | **Zem ES līgumcenu sliekšņa** | | **Virs ES līgumcenu sliekšņa** | | **Zem ES līgumcenu sliekšņa** | | **Virs ES līgumcenu sliekšņa** | | **Zem ES līgumcenu sliekšņa** | | **Virs ES līgumcenu sliekšņa** | | **Zem ES līgumcenu sliekšņa** | |
| Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) | Līgumu skaits | Noslēgto līgumu summa (EUR) |
| **Gāzes vai siltuma pārvades vai sadales nozare** | 1 | **482 673** | 4 032 | **27 296 597** | 1 | **14 422 044** | 370 | **30 883 504** | 1 | **1 410 040** | 3 226 | **13 174 477** | 3 | **16 314 757** | 7 628 | **71 354 578** |
| **Elektroenerģijas ražošanas, pārvades vai sadales nozare** | 38 | **236 505 702** | 492 | **43 827 639** | 3 | **34 725 538** | 4 151 | **86 108 586** | 30 | **72 048 967** | 2 758 | **192 376 375** | 71 | **343 280 207** | 7 401 | **322 312 600** |
| **Dzeramā ūdens ražošanas, pārvades vai sadales nozare** | 5 | **7 578 253** | 12 104 | **16 810 276** | 5 | **19 802 986** | 301 | **51 719 544** | 0 | 0 | 10 489 | **14 157 018** | 10 | **27 381 239** | 22 894 | **82 686 838** |
| **Dzelzceļu transporta pakalpojumu joma** | 27 | **69 418 191** | 662 | **14 993 625** | 5 | **92 765 324** | 286 | **22 228 259** | 5 | **27 640 972** | 999 | **39 744 335** | 37 | **189 824 487** | 1 947 | **76 966 219** |
| **Pilsētas dzelzceļu, tramvaju, trolejbusu vai autobusu transporta pakalpojumu joma** | 12 | **39 577 297** | 17 108 | **24 901 834** | 0 | 0 | 69 | **16 818 122** | 2 | **2 022 445** | 6 809 | **17 220 992** | 14 | **41 599 742** | 23 986 | **58 940 948** |
| **Pasta pakalpojumu nozare** | 0 | **0** | 170 | **3 434 676** | 0 | 0 | 6 | **27 414** | 1 | **1 110 000** | 1 009 | **6 132 341** | 1 | **1 110 000** | 1 185 | **9 594 431** |
| **Jūras ostu vai iekšējo ostu, vai citu piestātņu pakalpojumu joma** | 2 | **4 703 904** | 3 089 | **7 839 011** | 7 | **22 788 837** | 113 | **23 125 675** | 3 | **1 454 933** | 4 135 | **16 838 952** | **12** | **28 947 674** | 7 337 | **47 803 638** |
| **Lidostu pakalpojumu joma** | 0 | **0** | 291 | **2 258 346** | 2 | **23 046 612** | 6 | **4 287 085** | 2 | **12 627 429** | 246 | **4 135 987** | **4** | **35 674 041** | 543 | **10 681 418** |
| **KOPĀ** | **85** | **358 266 020** | **37 948** | **141 362 004** | **23** | **207 551 341** | **5 302** | **235 198 189** | **44** | **118 314 786** | **29 671** | **303 780 477** | **152** | **684 132 147** | **72 921** | **680 340 670** |

1. Minētās līgumcenu robežvērtības attiecas un ir aktuālas no 01.01.2014. līdz 31.12.2015.gadam [↑](#footnote-ref-1)
2. Virs ES līgumcenu slieksnis preču un pakalpojumu iepirkumiem līgumu summa virs 414 000 euro, būvdarbu iepirkumiem līgumu summa virs 5 225 000 euro [↑](#footnote-ref-2)
3. Iepirkumu līgumcenu pārskatīšana tiek veikta reizi divos gados, ievērojot Pasaules tirdzniecības organizācijas nolīgumā par valsts iepirkumu, Riropas Parlamenta un Padomes direktīvās 2004/18/EK un 2004/17/EK. Sabiedrisko pakalpojumu sniedzēju iepirkumu pārskatā analizētās līgumcenu robežvērtības attiecas un ir aktuālas 01.01.2014. līdz 31.12.2015.gadam. [↑](#footnote-ref-3)
4. Vispārīgā vienošanās ir starp vienu vai vairākiem sabiedrisko pakalpojumu sniedzējiem un vienu vai vairākiem piegādātājiem [↑](#footnote-ref-4)
5. 9.panta (1) daļas 13.punkts – enerģijas vai kurināmā piegādi enerģijas ražošanai, ievērojot nosacījumu, ka sabiedrisko pakalpojumu sniedzējs nodrošina vai apsaimnieko publiskās lietošanas gāzes, siltumenerģijas vai elektroenerģijas ražošanas, transportēšanas vai sadales tīklus vai piegādā gāzi, siltumenerģiju vai elektroenerģiju šādiem tīkliem, vai izmanto noteiktu teritoriju naftas, gāzes vai cietā kurināmā meklēšanai vai iegūšanai. [↑](#footnote-ref-5)
6. 9.panta (1) daļas 1.punktu – zemes, esošās būves vai cita nekustamā īpašuma pirkšanu vai nomu vai citu tiesību iegūšanu uz šādu nekustamo īpašumu ar jebkuriem finanšu līdzekļiem. Šis izņēmums neattiecas uz finanšu pakalpojumu līgumiem, kas saistīti ar nekustamā īpašuma pirkšanu vai nomu vai citu tiesību iegūšanu uz nekustamo īpašumu un kas noslēgti pirms vai pēc pirkšanas vai nomas līguma noslēgšanas vai vienlaikus ar pirkšanas vai nomas līguma noslēgšanu. [↑](#footnote-ref-6)
7. 9.panta (1) daļas 4.punktu – aizņēmumu no starptautiskām finanšu organizācijām, kuru dalībvalstis ir Latvija [↑](#footnote-ref-7)